text:
ULuzipo ubuyiselwe okwesithathu kweseCosatuComment on this story
SIPHO KHUMALO
UNOBHALA weCosatu KwaZulu-Natal uMnuz Zet Luzipo uphinde wabuyiselwa okwesithathu kulesi sikhundla kanti lokhu kungawenyusa namathuba okuthi uMengameli Jacob Zuma aphinde aqokwe engqungqutheleni yokukhetha ubuholi bukaKhongolese eMangaung ngoDisemba.
ULuzipho nguye othathwa njengowahola abasebenzi baseKZN ngesikhathi kukha-nkaselwa ukuthi kuqokwe uZuma ePolokwane ngo 2007.
Umhlangano wezinsuku ezintathu weCosatu ogoqwa namuhla eMgungundlovu unenqwaba yalabo okukholakala ukuthi beseka uZuma kanti futhi kulindelekile ukuthi athole amalungu eCosatu amaningi avela eKZN azomeseka.
Ngesikhathi kukhankaswa kubhekwe ePolokwane, uLuzipo wethusa abaningi ikakhulukazi osomabhizinisi baseMgungundlovu ngesikhathi exwayisa ngokuthi kuyochitheka “igazi” emigwaqweni yaleli dolobha uma iNational Prosecution Authority (NPA) iphinda imbeka icala uZuma ngemuva kokuba icala ayebekwe lona lachithwa enkantolo yiJaji uChris Nicholson.
Isitatimende sikaLuzipho sagcina sihoxisiwe okhulumela iCosatu kuzwelonke uMnuz Patrick Craven, owathi iCosatu ngeke isebenzise udlame. NoZuma watshela labo ababemeseka ukuthi akumele basebenzise udlame.
Izolo uLuzipo uqokwe ngo-elethu kwase kubakhona isikhundla esisodwa ebesibangwa – leso sikasihlalo wesifundazwe.
Ebusuku izolo bekulindeleke ukuthi obengusihlalo uMnuz Basil Cele abhekane noNkk Beauty Zibula weSouth African Clothing and Textile Workers Union (Sawctu).
Umhlangano uzovalwa namuhla.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Isiphepho sicekele phansi izindlu eKZN
2012-12-10 10:04
Durban - Zibalelwa ku-450 izindlu ezicekeleke phansi njengoba bekunesiphepho eMnambithi, enyakatho neKwaZulu-Natal, kanti kuthiwa isimo sezulu esingesihle sisazoqhubeka, kubika izindaba zeSABC.
Okhulumela eziphathelene nezinhlekelele kulo mkhandlu uDan Mkhize uthe abethimba lezinhlekelele sebeqalile ukunikezela ngosizo kulabo abathintekile.
UMkhize uthi bathole noxhaso lwezingubo, ukudla nezinye izinsiza ezinhlanganweni ezingekho ngaphansi kukahulumeni.
Kuwe izindlu, ezinye zaphephukelwa wuphahla.
Ube esexwayisa abantu ukuthi bahlale beqaphile njengoba kubikwa ukuthi sizoqhubeka isimo sezulu esingesihle kulezi zinsuku ezizayo.
Kuthiwa lesi siphepho besihambisana nesichotho.
Abangenazindawo bakhosele emahholo omphakathi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24

robotstxt: allowed

filter: keep


text:
HARARE—
Inkokheli zabesifazana zikhuthaza uzulu ukuba avote esemakukela ugwalo olukhangelelwe ukuba yisisekelo sombuso esitsha kukhetho lweReferendum. Lokhu kuphume kungxoxo phezu kwesisekelo sombuso eyenzelwe eQuill Club eNew Ambassador Hotel ngolweSine kusihlwa.
Lumhlangano uyingxenye yenhlelo eziqoqwe ngabesigodlo sommeli weMelika eZimbabwe kuhambelana lokunanza ilungelo labensundu elizweni lakhe ngayonale inyanga kaNhlolanja kuhlelo lwe “Black History Month ‘. Kuqakathekiswa imisebenzi yabesifazana bonsundu abadumileyo ngokulwela ilungelo loluntu lenguquko abafana loNkosikazi Rosa Parks wase Montegomery e Alabama owamelana lokubandlululwa kwabensundu ngeminyaka yabomasixties. UParks ubikwa engazange asebenzise udlakela ngesikhathi esala ukusukumela omhlophe ebhasini.
Injongo yalomhlangano owenziwe phansi kwesihloko esithi “ The Legacy of Rosa Parks:Women & Non-Vviolent Strategies of Social Change ” ngeyokubonisana ukuba omama labo balakho ukuphatha umsebenzi wokulwela ilungelo loluntu lekuletheni inguquko emazweni abo kungekho dlakela.
Kubika intathelizindaba yeStudio 7 uMavis Gama eseHarare.
Udaba lukaMavis Gama lwabesifazana abakhuthaza uYes vote kuReferendum


text:
U-Oscar ufuna kuxegiswe imibandela yebheyili
2013-02-25 08:21
Pretoria - Lowo osolwa ngecala lokubulala u-Oscar Pistorius uthi ubheke ekunxuseni iNkantolo yeMantshi yasePitoli ukuba ixegise imibandela yebheyili nathi imphethe ngesandla sensimbi.
Lokhu kuvele kungakapheli ngisho izinsuku ezimbili iMantshi uDesmond Nair imdedele ngebheyili ka-R1 million ngoLwesihlanu, kubika iSowetan.
Ummeli kaPistorius uKenny Oldwadge uveze ukuthi akathandi ukuphawula ngemizamo yokuxegiswa kwemibandela yebheyili kaPistorius.
"Anginakuphawula ngalokho okwamanje. Sisabheka okuningi okumayelana nesinqumo ngakho kunzima ukuqagula indlela eya phambili," kusho u-Oldwadge.
U-Oldwadge uthe uPistorius uchithe impelasonto yakhe yokuqala ekhululekile ePretoria East nalapho ehlala khona nomndeni wakhe ngemuva kokuchitha isikhathi esingaphezu kwesonto esiteshini samaphoyisa eBrooklyn.
Lo msubathi usolwa ngokubulala intombi yakhe uReeva Steenkamp ngeValentine's Day.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umunyu kuxolisa iziboshwa emindeniniComment on this story
NONTUTHUKO NGUBANE
IZIBOSHWA ezidonsa izigwebo zeminyaka ngamacala okubulala nodlame eRichmond eminyakeni edlule izolo zithole ithuba lokuxolisa emindenini yababulawa ejele iNew Prison, eMgungundlovu, ngesikhathi kwethulwa uhlelo lokuxolelana okokuqala kuleli jele.
Kube nomunyu nosizi ngesikhathi iziboshwa zizivumela ukuthi zenza la macala ngenhloso futhi zisebenzisa isihluku.
Phakathi kwalezi ziboshwa bekukhona noSandile Dlamini oxolise emndenini kaMnuz Sfiso Nkabinde owayengumholi we-UDM owabulawa ngo-1999.
“Akukhona okokuqala ngixolisa kodwa ngiyaphinda namuhla ngoba ngifuna bazi ukuthi ngiyazisola ngento engayenza. Ubhuti uSfiso waboshwa ngenxa yamacala akhe kodwa wabuye wadedelwa yinkantolo. Thina sahlela ukumbulala, saphuca umndeni ubaba nelungu lawo. Ngiyazisola ngesenzo sami. Sengihlale iminyaka engaphezu kuka-14 ejele akumnandi neze kodwa ngiyakwazi kahle okwangibeka la,” kusho uSandile.
Unkosikazi kaNkabinde uNkk Nonhlanhla Nkabinde uthe yena ubaxolele bonke abahlasela umyeni wakhe njengoba eseke washo esikhathini esidlule.
“Namhlanje ngizofakazela ukuthi ngabaxolela ngempela laba bafana. Abanye babo sebengaphandle manje ngoba ngababhalela izincwadi ezaya ebhodini likashwele ngisho ukuthi abakhishwe. Engikufunayo nje wukuba zonke izingane zaseRichmond zizwane, iphele nendaba yesihlava sakudala ngoba okwenzeka kwenziwa obaba bazo, zona kazingene,” kusho uNkk Nkabinde.
Yize iziboshwa zixolisile kodwa kube nesikhalo ngezinto eziningi ezingakalungiswa eRichmond.
Phakathi kwezinto umphakathi okhale ngazo yintelezi nezikhonkwane okwasebenza ngesikhathi sodlame nabafuna kugezwe ukuze kuphele udlame kuleya ndawo njengoba kubhoke izigameko zokugwazana.
UMnuz Paulus Vezi owayeyikhansela le-IFP kule ndawo uzivumele yena ukuthi ubalwa kwababephaka impi kuleya ndawo kodwa manje okubalulekile wukuba kubuyiswane ukuze ithuthuke.
Ezinye iziboshwa eziboshelwe amacala okudlwengula namanye athathwa njengayingozi nazo zithole ithuba lokuxolisa emindenini.
UThulebona Jali wakwaSwayimane owaboshelwa ukudlwengula intombi yakhe eyayingaphansi kweminyaka ngaleso sikhathi ukwabathole ukuxolelwa nguMnuz Thokozani Dladla.
Ecela uxolo uthe uyazi ukuthi wayimosha impilo yowadlwengulwa “ayemhalela ngoba eyintombi nto” wathi ufuna azi ukuthi uyazisola.
Lolu hlelo lokucela ukuxolelwa kweziboshwa lwenziwa okokuqala kuleli jele eliseMgungundlovu kanti seluzoqhubeka zinyanga zonke.
USfiso Zulu osanda kuthola ushwele wasebenzisa lolu hlelo waxolisa emindenini eyahlukumezeka ngenxa yengozi ayenza.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umama onezimpendulo kolwaseMelika
2012-12-18 10:09
New York – Kulesi sigameko esididayo, umama walowo owadubula eConnecticut, u-Adam Lanza, nguye onezimpendulo ngezimfihlo azazi yena nendodana yakhe kuphela.
Ukudutshulwa kwakhe yikho okuhambe nazo zonke izimpendulo.
Ukubulawa nokuthinteka kukaNancy Lanza kulesi sigameko, kushiya abezindaba bephithene amakhanda.
Uma kukhulunywa ngalesi sigameko, ngisho noMengameli waseMelika uBarack Obama akasho lutho ngoNancy, kepha wonke umuntu udabukela izingane ezingu-20 ezabulawa nabasebenzi eSandy Hook Elementary School.
Amahemuhemu athi kungenzeka ukuthi uNancy lo ubephila izimpilo ezimbili, nokuyincazelo yenqwaba yezibhamu abenazo emzini wakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Ugenesis
Inxoxo eyisisusa futhi eyisizinda salencwadi: UNkulunkulu udala umhlaba futhi udala umuntu ngomfanekiso wakhe, kodwa umuntu wangalaleli unkulunkulu wenza isono emehlweni wakhe bese unkulunkulu washabalalisa umhlaba ngemvula enkulu ebizwa ngokuthu uzamcolo. Umhlaba omusha obe khona ngaphambi kwemvula enkulu wawonakele, konke uNkulunkulu akazanga awushabalalisa, kodwa esikhundleni salokho wabiza indoda eyedwa engu-Abraham. Ngomyalo kaNkulunkulu u-Abraham waya endaweni yase-Canaan. Lapho eye ahlala khona nendodana yakhe u-Isaac nomzukulu wakhe u-Jacob. Igama lika-Jacob lashintsha waba ngu-Israel.


text:
Kushone 5 kuhlasela iTsunami
2013-02-06 12:01
Honiara - Ukuzamazama komhlaba okungu-8.0 magnitude kuhlasele esiqhingini iSolomon
Islands ngoLwesithathu, kwaba ne-tsunami engatheni.
Kulesi sehlakalo kushone abantu abahlanu kwathi imizi eminingi yacekeleka phansi.
Itsunami lena ihlasele eSolomons, iseVanuatu kanjalo naseNew Caledonia.
"EFiji kube nesiphithiphithi abantu bezama ukubaleka i-tsunami emgwaqeni iSuva," kusho isakhamuzi esibhale kuTweeter uRatu
Nemani Tebana.
EJapan kwahlasela i-tsunami ngoMashi ka-2011, kwashona abantu abangaphezu kuka-19 000.
AbePacific Tsunami Warning Center bahlehlise ukuxwayisa ngale-tsunami, kwathi emuva kwamahora amabili behlehlisile, yase ihlasela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Ogetshengiwe ukhala ngamaphoyisa angamnakile
2012-09-24 09:06
Lunga Biyela, The Witness
Greytown - Owesilisa waseGreytown ukhala ngamaphoyisa endawo nathi ahudula izinyawo ekubopheni iqembu lezigelekeqe elagebenga isitolo sakhe, yize esewanike ubufakazi beCCTV.
Okhulumela i-FMA Distributors, nocele ukungagagulwa igama lakhe, uthe wagetshengwa ekhonjwe ngesibhamu ekuseni ngoSepthemba 15.
Ngabo-10:00, amadoda amane angena esitolo abonakala enxenxa abasebenzi namakhasimende ukuba balale phansi.
Konke lokhu kuvezwa ngamakhamera.
Izigebengu lezi zase zizitapela imali esisefweni zaphinde zeba nezinto zamakhasimende.
Ibalelwa ku-R100 000 imali eyisamba abayithatha bese kuba yi-airtime ka-R65 000.
Owamaphoyisa uColonel Jay Naicker ukuphikile ukuthi amaphoyisa aseGreytown ayishaya indiva le ndaba yize esehlinzekwe ngobufakazi, wathi amaphoyisa kunomkhondo awulandelayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
'Awasiyo ingozi amavukelambuso aboshwe eLimpopo'
2013-02-08 16:31
Durban - Isikhungo i-Institute for Security Studies sithi amavukelambuso angu-19, aseDemocratic Republic of Congo abanjwe eLimpopo aboshwa, awasiyo ingozi kuleli laseNingizimu Afrika.
Isikhulu esikhungweni uNaomi Kok, utshele abezindaba zeNewswatch wathi laba impi yabo ayihlangene neNingizimu Afrika, ngalokho angeke baba yinkinga kubantu bezwe.
UKok uthi ukuboshwa kwabasolwa kumele kuvule abantu bezwe amehlo, babone ukuthi uphiko lwezobuNhloli lwakuleli, lusebenza ngendlela, wathi kumele abaholi bezwe baqinisekise ukuthi izwe alibukwa ngamazwe omhlaba njengezwe elivulelekile kumavukelambuso.
"Sinesibalo esikhulu sabantu baseCongo kuleli, akumele sibuke bonke njengezigilamkhuba ezizokwakha amatulo," echaza.
"Okwamanje abukabi khona ubufakazi obuphelele bokuthi bebehlangene ngani, kumele siphinde sikhumbule ukuthi kungenzeka ukuthi kade bafika kuleli, abangenanga ngenhloso yokuzokwakha itulo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UZuma uhambele eChina
2011-04-13 08:44
Beijing - UMengameli wakuleli uJacob Zuma uhambele eChina ukuyothamela ingqungquthela yesithathu yabaholi be-BRICS, nokungamazwe ayisihlanu asathuthuka.
Umholi waseNingizimu Afrika uzohlanganyela okokuqala nabaholi baseBrazil, eRussia, eNdiya naseChina.
UZuma kulindeleke ukuthi abe nomhlangano noMengameli waseChina uHu Jintao ongahlangene nale ngqungquthela endaweni yaseSanya, esiqhingini saseHainan.
INingizimu Afrika yajoyina ngokusemthethweni i-BRICS ngoDisemba.
"Ukumenywa ukuthi sijoyine le nhlangano kutshengisa ukuthi amazwe omhlaba awalibukeli phansi izwe lethu," kusho uZuma etshela inhlangano yezindaba eChina iXinhua.
- Sapa-DPA


text:
Uzame ukuzincengela uCharles Taylor
2012-05-16 14:09
Netherlands- UMengameli waseLiberia owalahlwa ngamacala okuphehla impi nokubulala abantu uCharles Taylor, ukhulume namajaji wathi uyazisola ngokwenzeka wathi uyazwelana nezisulu zodlame lwaseSierra Leone, abayingxenye yokuphehlwa kwalo.
Yize noma ekhulume kanjena uTaylor kuthiwa wehlulekile ukukhombisa amajaji ukuthi uqinisile ngakushoyo.
Ngenyanga ka-Ephreli uTaylor watholakala enamacala okudala udlame nokuhlukumeza ilungelo labantu. Amacala akhe ahlanganisa awokufa kwabantu, ukudlwengula kanjalo nokuphoqa izingane ezincane ukuthi zibe ngamasosha.
Udllame lolu lwadonsa iminyaka eyishumi.
UTaylor ungumengameli wokuqala ukuthi atholakale namacala eNkantolo yamaCala kaZwelonke.
"Engakwenza ngangithi ngikwenzela izwe, ngangiqinisekile ukuthi uma kungekho ukuthula eSierra Leone, iLiberia yayingeke iqhubekele phambili."
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Zithuka izanya izakhamuzi zaseGoma
2012-11-30 10:32
Goma - Izakhamuzi zaseDR Congo, edolobheni elihaqwe wudlame iGoma, sezilala obenyoni njengoba amavukelambuso eseshiya kungene umbutho wezempi wezwe.
Isimo sishubile, njengoba kungekho owaziyo ukuthi uma izidlamlilo sezidedela amandla isimo sizoba njani.
Izigayigayi ze-M23 zithembise ngokuphuma kuleli dolobha ngoLwesihlanu.
"Njengoba i-M23 ingekho esimweni sokuphatha leli dolobha, asiwethembi nombutho wezempi," kusho uFrank, nongomunye wezakhamuzi ezikhathazekile.
Bazogxila kakhulu kulabo abasolwa ngokuba "bayizimpipi namavukelambuso", ikakhulukazi labo abakhuluma ulimi iKinyarwanda, kunezezela uFrank, ngenxa yokusolakala kweRwanda ekwesekeni amavukelambuso.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ezinye izindaba...
Ningizimu Afrika...
Umlisa oneminyaka engu-30 ubudala ungene endlini wafica lowo owayeyintombi yakhe ehleli nendoda, ngemuva kwalokho wathatha ucelemba wabagenca bobabili baze bashona.
I-ANC esifundeni saseThekwini izophinde ibambe ingqungquthela yayo yesithupha ngenhloso yokuqoka ozohola iqembu kulesi sifunda esikhulu kunazo zonke, kusho iqembu.
Abokufika kuleli abahlala eGa-Sekgopo, ePolokwane, eLimpopo, sebeshiye izitolo zabo kulandela ukuthi umbhikisho wezakhamuzi uphethe ngokuthi kutatshwe impahla ezitolo zabo.


text:
Zigcwele ngokweqile izikole eKZN
2013-02-12 12:04
Durban - Zigcwele ngokweqile izikole KwaZulu-Natal, njengoba kwamanye amakilasi kunabafundi abangaphezulu kuka-90, kubike iThe Witness ngoMsombuluko.
UNgqongqoshe wezeMfundo esifundazweni uSenzo Mchunu uthe ngesikhathi ephendula umbuzo kwisiShayamthetho saKwaZulu-Natal, kuzosetshenziswa u-R2.4 billion ukuthuthukisa ingqalasizinda ezikoleni.
Ilungu leDemocratic Alliance ePhalamede uTom Stokes uthe abafundi abaningi abayitholi imfundo esezingeni eliphezulu, njengoba abafundi abangu-670 000 befunda ekilasini elinabafundi abangaphezulu kuka-55.
I-DA ithole ukuthi izikole ezingu-42 zinamakilasi anabafundi abangaphezulu kuka-90 ikilasi ngalinye.
Cishe ezikoleni ezingu-254 kunabafundi abangaphezulu kuka-60 ekilasini ngalinye.
Kwezingu-934 kunabafundi abangaphezulu kuka-55 ekilasini. Kwezingu-680 izikole, kunabafundi abangu-40 kuya phezulu ekilasini ngalinye.
Izikole ezingu-13 azinawo amaiklasi, nokuyinto elimaza abafundi abangu-2134.
Kunezikole ezidinga amakilasi angu-18 ukuze zikwazi ukumelana nokugcwala kakhulu.
UStokes uthe ngenxa yalezi zinkinga, umfundi ngamunye kuzoba nzima ukuba axhumane nothisha.
"Mancane amathemba okuthi silindele ukwenyuka kwemiphumela yokuhlolwa,” ucashunwe esho kanje yiphephandaba iThe Witness.
INhloko yezemfundo uDkt Nkosinathi Sishi ugxeka labo abasuka ezindaweni zasemakhaya ngokugcwala kangaka ezikoleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Intukuthelo uZuma echaza ngomuziComment on this story
INTATHELI YESOLEZWE
UMENGAMELI Jacob Zuma uhlulekile ukufihla intukuthelo yakhe ngesikhathi ephendula imibuzo ePhalamende ngezindleko zokwakhiwa komuzi wakhe eNkandla osekuqubule okukhulu ukukhuluma nokugxeka okuqhamuka emaqenjini aphikisayo. UZuma uzwakale ebhoka nangolaka egxeka labo ababehlela ukugasela emzini wakhe ngoba bethi kusetshenziswe imali ecela ku-R250 million yabakhokhi bentela ukuwakha.
UZuma uthe zonke lezi zinto ngomuzi wakhe zihlukumeza umndeni wakhe wakwaZuma.
Ekhuluma ngokufutheka uZuma uthe iyamkhathaza indaba yabantu abagijimela ukusho izinto kodwa bengalwenzanga ucwaningo.
“Sengilahlwe ngecala, ngapendwa ngamnyama, kushiwo zonke izinto ngami kuthiwa ngikhohlakele. Akumele nijahe ukudingida izinto eningazazi,” kuphendula uZuma, inkulumo yakhe elandelwe yihlombe nemvunge ebiqhamuka kwenye ingxenye ePhalamende. Eqhubeka nokugxeka uthe kunabathile asebenze izwe lakholwa wukuthi uhulumeni wuye omakhele umuzi.
Ngesikhathi uZuma eqhubeka nokuchaza ngokwakhiwa komuzi wakhe kodwa engavezi gama lamuntu, uthe inkampani yabakhi eyakha eminye imizi eduze komuzi wakhe ayihlanganise lutho nokwakhiwa komuzi wakhe.
“Ngazakhela mina umuzi wami ngazikhokhela,” kucacisa uZuma kubonakala ukuthi usekwa nangamamanye amalungu ePhalamende.
Uveze nokuthi yena waxhuma kuphela izindlu ezinhlanu ezintsha emzini wakhe kwase kuqiniswa ezokuphepha. Uthe ngalezi zinto ezenziwa emzini wakhe akazi ukuthi kungenzeka kanjani ukuthi izindleko zakho zize zifike ku-R200 million.
Uthe abantu akumele babuze uNgqongqoshe wezemiSebenzi yoMphakathi uMnuz Thulas Nxesi yonke imibuzo le angeke akwazi ukuyiphendula.
Umholi weDA ePhalamende, uNksz Lindiwe Mazibuko, usukumile waphonsela uMengameli inselelo ethi banolwazi lokuthi kusetshenziswa izigidi kulo muzi kufakelwa ezokuphepha ezisezingeni, kufakwa nekheshi futhi ngaphakathi kunendawo yokuzivocavoca.
UMazibuko uthwale kanzima ezama ukubeka iphuzu lakhe ngomuzi kaMengameli okuze kwaholela ekutheni kungenelele uSomlomo uMnuz Max Sisulu ethi akwehliswe imimoya.
Umholi we-UDM, uMnuz Bantu Holomisa, uthe bakuqonda kahle ukuthi umuzi kaMengameli uyindawo edinga ukuhlala iqashelwe ngoba ihlala uMengameli.
UHolomisa uthe kumele kuthunyelwe ikomiti elizohamba liyohlola zonke lezi zinto okukhulunywa ngazo ngomuzi kaZuma ngoba labo asebeke baya ngaphambilini kukhona abangakuqondanga kahle.
“Abantu abayeke ukuthanda ukukhuluma bengenalo ulwazi lwezinto,” kuphetha uHolomisa enanelwa yihlombe. Uphenyo njengamanje ngomuzi kaZuma lusezandleni zoMvikeli woMphakathi, u-Adv Thuli Madonsela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kwebiwe izikhali
2012-04-16 10:33
Johannesburg - Sekuqalwe uphenyo ngokulahleka kwezikhali ezihlanganisa izibhamu ezingamaR5, ezine ezebiwe eWaterkloof Air
Force Base.
Lezi zikhali zisebenza ukugada ubuholi obuhlanganisa uMengameli uJacob Zuma.
Bayishumi abasebenza ukugada ubuholi, okumanje ababhekene namacala, kubika iphephandaba iBeeld.
Kwatholakala mhla zingu-9 Mashi, ukuthi kukhona izikhali ezinyamalele.
Okhulumela uMnyango wezokuVikela uBrigadier General
Xolani Mabanga, uthi lukhona uphenyo olwenziwayo.
Uthi okuvelayo okwamanje ukuthi amakhamera asebenza ngaphakathi la kugcinwa khona izikhali abe engasebenzi.
Uthi akukho okukhombisa ukuthi kwagqekezwa, uthi owavula lana kugcinwa khona izikhali wasebenzisa ukhiye.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Uzame ukugaya inyoka ngomshini wokuwasha
2012-06-18 15:17
Johannesburg - Owesifazane waseZululand ucabange kabili wabona kuyisu elihle ukuthi azame ukugaya ngomshini uhalakasha lwenyoka ayibone iphakathi emshinini wakhe wokuwasha, kubika iThe Citizen.
"Ngivele ngavula umshini wapina ngase ngiyalinda," kusho uMargie Taylor, etshela abezindaba.
"Kube nobuguquguqu ngaphakathi emshinini, kuthe uma uma ngivula isicabha sawo ngayifica inyoka ikhathele uyibona ukuthi ididekile."
Lona wesifazane uthi uzame ukufonela umyeni wakhe kanjalo nabasebenza ukubamba izinyoka.
Umyeni kaTaylor uDavid ube esefika eyibamba inyoka eyikhipha emshinini wase eyidedela.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
AmaTuks afuna ukudlala kwiPSL
2011-09-09 10:20
Pretoria – Iqembu lasePitoli elidlala kwiNational First Division, i-University of Pretoria, ihlezi endaweni yokuqala kwiligi, futhi kubukeka ingathi izobe idlala kwiPSL kwisizini elandelayo, kubika iSowetan ngoLwesihlanu.
Leliya qembu, eselinqobe imidlalo yalo emithathu yokuqala, izohlangana neChippa United ePhilippi Stadium eKapa ngoLwesihlanu.
AmaTuks aseshaye iAlti FC (2-0), i-African Warriors (2-1), neDynamos (3-0).
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Izolashwa ngokushesha i-TB
2012-06-13 14:28
Durban - Inhlangano elwisana nesifo sofuba i-TB Alliance ithi iphezu kwemizamo yokwakha ikhambi elozosebenza ngokushesha ukwelapha isifo sofuba, kubika iNewswatch.
Inhlangano ithi izimisele ukwehlisa isikhathi esithathwayo ukwelapha ngokuphelele i-TB, sisuke ezinyangeni eziyisithupha okungenani yelashwe izinyanga ezintathu noma ezimbili.
Okhulumela inhlangano uChristo van Niekerk uthi ikhambi elisha lizoshaya libeke eceleni igciwane elinenkani ezinyangeni eziyisithupha kuphela.
Imvamisa igciwane elinenkani lelashwa izinyanga ezingu-15 noma-18.
Lokhu kuvele njengoba kuqhubeka inkomfa iSouth African TB Conference, ebanjelwe eThekwini.
Inhlangano iWorld Health Organisation ithi iNingizimu Afrika ingeyesithathu emhlabeni kumazwe ahaqwe kakhulu yisifo sofuba.
Inkomfa izovalwa ngoLwesihlanu.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Kuminze izelamani ePitoli
2012-12-06 14:02
Johannesburg - Kugwilize izelamini ngesikhathi zibhukuda edamini eHercules, ePitoli, kusho amaphoyisa aseGauteng ngoLwesine.
UCaptain Bonginkosi Msimango uthe intombazane, 6, nomfana, 3, bebesendleleni eya ka-anti wabo ngesikhathi benquma ukubhukuda edamini ngoLwesithathu ntambama.
Ingane yesithathu, nokungumzala wabo, obebhukuda nabo, ukwazile ukuphuma emanzini wahlaba umkhosi ngesikhathi ebabona behlangabezana nobunzima emanzini.
Abezimo eziphuthumayo bafike bathola lezi zingane sezishonile.
- Landela
IzindabaNews24 kuTwitter
- SAPA


text:
Izohlonishwa yibandla i-ECC inkosazana yase-AfrikaComment on this story
PHUMLILE NTSELE
INTANDOKAZI esanda kuqokelwa ezikhundleni ezimqoka emikhakheni ehlukene yobuholi kuleli izohlonishwa yibandla laseThekwini eliholwa nguPastor Vusi Dube iThekwini Community Church (ECC). UDkt Nkosazana Dlamini Zuma osanda kuqokelwa isikhundla sokuba nguSihlalo weKhomishini ye-African Union (AU) uzohlonishwa nabanye abaholi okukhona kubo noKhomishana wamaphoyisa kuleli uMangwashi Phiyega osanda kuqokelwa ukuphatha lesi sikhundla.
Lokhu kudalulwe nguDkt Taki Dube obhekele izindaba zabesifazane kuleli bandla. Uthi ngaphansi kwesiqubo esithi “excellently women” bazobe bebongela le mbokodo kule nyanga yabesifazane u-Agasti emcimbini osekungowesi-8 wenziwa yileli bandla owaziwa nge-Women of Virtue.
“Kulo nyaka sithe ake sihalalisele omame bethu asebekhuphukele ezitebhisini ezimqoka ekulawulweni kwezwe laseNingizimu Afrika.
“Yize bematasa, nezwe lilindele lukhulu kubona nsuku zonke ngenxa yezinselelo ezinzima eziza namahhovisi abawaphethe kodwa nathi njengebandla sibone kufanele sihalalise kanye nabo,” kusho uDkt Dube.
Uthi kuyimanje konke sekumi ngomumo ngohlelo lwalolo suku okungu-Agasti 12 kulo leli bandla kanti bonke “osingaye” sebekuqinisekisile ukuthi bazobe bekhona ukuzomukela imiklomelo ehambisana nokuhlonishwa kwabo ngalolu suku okuyobe kuyiSonto.
Uqhube wathi ziningi izinhlelo ezizoqhubeka ezizokwandulela usuku olukhulu okubalwa kuzo ukukhulekelwa kwabo, ukuhlonyiswa kwabesifazane ngezindlela nokubaluleka kokonga imali. Kubuzoye kukhulunywe kabanzi ngomuntu wesifazane nobumqoka bokunakekela isibeletho sakhe okuyiso esiletha umuntu emhlabeni.
Uthi lapha kuzobe kukhona udokotela ongungoti wezindaba zabesifazane nabanye ongoti abazobe bekhuluma ngaphansi kwezihloko ezahlukene.
Lolu hlelo lwezinkulumo luzoba ngo-Agasti 8.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Isihluku kubulawa usana olunezinyanga ezine
2012-09-27 08:15
Rustenburg - Kuboshwe izelamani ezimbili ngezinsolo zokubulala usana obelunezinyanga ezine luzelwe kwathi unina washaywa emijondolo yaseZakhele, ngaseRustenburg, kusho amaphoyisa aseNorth West.
Amadoda amathathu aya emjondolo wowesifazane anxenxa ukubona isoka lakhe ngeSonto ekuseni, kusho uCaptain Adéle Myburgh.
“Isoka labe lingekho ekhaya ngaleso sikhathi, la madoda abe esethatha lo wesifazane nosana lwakhe abayisa ngemuva kwehostela laseNtabedi,” esho.
Bashaya lo wesifazane bagwaza emhlane, esifubeni bamsika uqhoqhoqho.
Ingane yathathwa yasacazwa edwaleni yashona ujuqu.
Owesifazane wayiswa esibhedlela esisemweni esibucayi.
- Landela
IzindabaNews24 kuTwitter
- SAPA


text:
Kushone 8 wezingane ePalastine
2012-02-16 16:24
Jerusalem - Cishe kushone izingane ezingu-8 zasePalestine ngoLwesine ngesikhathi iloli lishayisa ibhasi lezingane zesikole engwaqeni oseWest Bank, kusho amaphoyisa akwaIsraeli.
"Kushone cishe izingane eziphakathi kuka-10 no-16, kwalimala ezingaphezulu kuka-30 eziphuthunyiswe ezibhedlela ezihlukene zaseRamallah naseMt Scopus," kusho isikhulumi samaphoyisa uLuba Samri kwabe-AFP.
Okhulumela abezimo eziphuthumayo kwaIsrael uthe isibalo sabalimele sicishe sifinyelele ku-40, uthe abalimele baphuthunyiswe ezibhedlela zakwaIsrael nasedolobheni laseWest Bank iRamallah.
Lengozi yenzeke emgwaqeni omatasa kakhulu ngaseJerusalem, ngesikhathi iloli lingena ebhasini lezingane zesikole sasePalestine.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa - AFP


text:
Kushone 7 kuhlaselwa ithempeli eKenya
2013-02-21 14:02
Nairobi - Isikhulu saseKenya zithi oshayasibhamu bavulele ngenhlamvu ethempelini elisempumalanga neKenya, kwashona abantu abayisikhombisa.
UMaalim Mohammed, nongukhomishana wamaphoyisa eKenya, eGarissa, uthe oshayasibhamu abayisishiyagalombili abebephethe ama-AK-47 badubule ethempelini eliseMalele.
UMohamed uthe imbangela yalokhu kuhlasela ayicaci.
I-al-Shabab eSomalia yathembisa ngokuhlasela eKenya iziphendulela ngesenzo seKenya sokuthumela amaphoyisa eSomalia ngo-2011.
Lokhu kuhlasela kwangoLwesine kuza sekusele isikhathi esingaphansi kwamasonto amabili iKenya ibe nokhetho lukazwelonke.
- Landela
IzindabaNews24 kuTwitter
- Sapa - AFP


text:
Bayaxolisa abase-KFC
2012-06-29 10:05
Johnnesburg - Isitolo esenza sidayise inyama yenkukhu echochombisiwe iKentuky Fried Chicken siyaxolisa ngokudlala iculo elithi alifane neculo lesizwe kodwa elinenhlamba nezinhlamvu ezicwasa ngokwebala.
Iculu leli lidlalwe kwesinye sezitolo zakwa-KFC eKapa.
"Sithathe izinyathelo ezinqala sizithathela abasebenzi abathintekayo ekudlalweni kwaleli culo," kusho isitatimende senkampani.
Iqembu i-ANC eWestern Cape licele ukuthi kwenziwe uphenyo ngalolu daba.
Umthengi uTariq Mellett okunguye ozwe leli culo wase ebika uthi uphoxekile ukuthi lesi sitolo singadlala umculo walolu hlobo.
"Bekuzwakala sengathi yiculo lesizwe, liqale ngesiBhunu lase liqhubeka lithi..Mandela is 'n fokken k****r, laqhubeka, isitolo silidlalela phezulu," kusho uMellet.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
UZuma ukhuza umbango wamathendaComment on this story
CELANI SIKHAKHANE
UMENGAMELI wezwe uMnuz Jacob Zuma uphonsele inselelo osomabhizinisi baKwaZulu-Natal ekutheni bayeke ukubanga amathenda kodwa abasebenzise amachweba olwandle lwesifundazwe ukuziqalela amabhizinisi azodala amathuba emisebenzi.
Ukusho lokhu ekhuluma engqungqutheleni yezinsuku ezimbili yokubhunga ngemisebenzi ehlelwe uMnyango wezaBasebenzi kuleli ezophothulwa namhlanje eRichards Bay.
Uthe lesi sifundazwe sinamachweba amabili amakhulu anamandla emnothweni wezwe ne-Afrika yonkana kodwa osomabhizinisi bakhona abakaboni ukuthi kufanele bawasebenzise nabo bayeke ukubheka amathenda kuphela.
“Empeleni osomabhizinisi bakulesi sifundazwe kufanele engabe basebenzisa ichweba laseRichards Bay naseThekwini ekutheni babe nemikhumbi ehamba phakathi kwala madolobha ethutha abantu okungaba abavakashi nomphakathi kodwa bona abakuboni lokho ukuthi bahlezi phezu komnotho kunalokho bonke babheke amathenda lawa abawabangayo,” kusho uZuma.
Uthe kunezindawo ezingenalo ulwandle kodwa ezisebenzisa imifula emikhulu ezinayo ukufukula umnotho wazo nokuqhakambisa ezokuvakasha okuyinto okufanele osomabhizinisi baseKZN bayenze njengoba la machweba ehlomulisa nezwe izigidi zamarandi .
Ezinkulumeni ebezenziwa kule ngqungquthela kuvele kwacaca ukuthi izinga labantu abangasebenzi ikakhulukazi abasha liphezulu njengoba kuvele ukuthi iKwaZulu-Natal isahamba phambili ngabantu abampofu abaphila ngesondlo sikahulumeni.
UZuma uthe inkinga yesibalo esiphezulu sabantu abasha abangasebenzi akumele ithathwe kancane ngoba izofaka ikusasa lakuleli enkingeni.
Uthinte nodaba lwentsha esifundile kodwa engaqasheki wathi lokhu kuyinkinga okungafanele ibukelwe kude ngoba iqiniso ukuthi izinkampani aziyingeni indaba yomuntu ongakaze asebenze ndawo .
Ubesho lokhu ebala nokuthi kunezinkulungwane zabantu abasha abaphothula imfundo ephakeme minyaka yonke abanye abasuke bethole nemifundaze kuhulumeni kodwa izinkampani ezingafuni ukubaqasha ngoba zithi abakaze basebenze ndawo.
Uphinde wakhala ngobuvila nangabantu abangenawo nhlobo amakhono emisebenzi wathi lokhu kunomthelela omkhulu wesibalo sabantu abangasebenzi nendlala.
IMeya yasoThungulu lapho okuqhubeka khona le ngqungquthela, uNkk Thembeka Mchunu, uveze ukuthi kulowa mkhandlu bangu-20% abantu abasha abangasebenzi.
Uthe ngenxa yalokhu sebezame ukuthi babe nezinhlelo ezibhekelele intsha ngamakhono ezemfundo ahlukene ukuze bakwazi ukubhekana nenkinga yabantu abangasebenzi nalabo asebegogodile kwezemfundo kodwa abangaqasheki.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-SACP ithi izolokhu yeseka uZuma
2012-12-12 16:24
Johannesburg - ISA Communist Party ithi izoqhubeka nokweseka uMengameli uJacob Zuma, ime naye njengoba elokhu egxekwa ngezinkinga eziqhubeka ezweni.
"Izinkinga ezikhona akusiyo into yamanje, yinto ekudala yaba khona, wonke umuntu nombimbi owaziyo ngazo. Kuyakhathaza ukuthi zikhonjwe kumuntu oyedwa, okunguMengameli uZuma.” Kusho uNobhala weSACP eGauteng, uJacob Mamabolo, esitatimendeni.
UMamabolo uthi kunemizamo yokuphazamisa inkomfa yeqembu ezobanjwa eMangaung.
"Imizamo iza nabathile abathanda ukuziphatha kwezombusazwe, izinhlaka ezithize ezihlanganisa ezomnotho nezenkolo,” kusho uMamabolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubulawe indoda eReiger Park
2013-01-31 07:43
Johannesburg - Kudutshulwe kwabulawa owesilisa esigamekweni sokudubula eReiger Park ngaseBoksburg, kusho amaphoyisa aseGauteng ngoLwesine.
Indoda, 42, idutshulwe ngabo-11:00 ngoLwesithathu ngesikhathi kuma imoto yohlobo lwe-VW Golf enamadoda amathathu phakathi, ngaphandle komuzi wayo, kusho uSergeant Mashudu Phathela.
"Ababili baphume emotweni base bathi ukutholana kancane ngamankomane nale ndoda, ibe isikhipha isibhamu iyadubula. Nabo bahoshe ezabo bayidubula yashona."
- Landela
IzindabaNews24 kuTwitter
- SAPA


text:
I-ANC eThekwini isibheke iMangaung
2012-11-15 14:03
Johannesburg - I-African National Congress esifundeni esiseThekwini, kulindeleke ukuthi iqoke amalungu ezowaphakamisela izikhundla eziphezulu ku-ANC, uma sekubanjwa umhlangano wokuqokwa kobuholi ngenyanga kaDisemba.
Isifunda saseThekwini yisona sifunda esikhulu eqenjini i-ANC, njengoba sinamagatsha angu-100, namalungu angaphezu kuka-66 000.
Ngale kwalokhu isifundazwe saKwaZulu-Natal yisifundazwe ekuzalwa kuso uMengameli wezwe uJacob Zuma, kulindeleke ukuthi iTheku lithumele izithunywa eziqinile emhlanganweni waseMangaung, ngoDisemba.
USihlalo wesifunda uBheki Ntshangase uthe isifunda sesiyilungele iMangaung.
UNtshangase akashongo ukuthi ngobani abangase baqokwe, wathi akulindwe kuze kushaye isikhathi esifanele, nokho phambilini wake wakuveza ukuthi isifunda sonke sivumelana ngokuthi kubuyiselwe uZuma esikhundleni sakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kukhalwa 'ngoswazi oluncane' kuJub Jub
2012-12-06 07:46
Johannesburg - Izihlobo zabafundi ababulawa nabalinyazwa nguMolemo “Jub Jub” Maarohanye noThemba Tshabalala engozini zidinwe ziyaveva ngesigwebo ezithi sithambile esinikwe laba.
“Iminyaka engu-25 ayanele neze,” kusho omunye wo-anti babafana ngaphandle kweNkantolo yeMantshi yaseProtea ngaphambi kokwehliswa kwesigwebo.
“Umnika kanjani umuntu iminyaka engu-25 ngokubulala izingane ezine? Lesi sigwebo sincane kakhulu. Abanye abantu bathola iminyaka engu-15 ngokubulala umuntu oyedwa nje vo."
UMaarohanye noTshabalala bagwetshwe iminyaka engu-20 umuntu ngamunye ngokubulala, nemine ngokuzama ukubulala.
Babe sebethola unyaka owodwa ngokusebenzisa izidakamizwa, ukushayele becwile ezinkambeni zikaFaro nokubekelelana emgwaqeni womphakathi.
“Anizange nihlele ukwenza ingozi, kepha yazenzakalela ngakho inkantolo ngeke ikwazi ukuninikeza udilikajele," kusho iMantshi uBrian Nemavhidi.
UJub Jub uzosiphikisa lesi sigwebo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzomiswa umfundi oshaye uthisha
2012-11-22 12:04
Johannesburg - Kudingakale ukuthi aphuthunyiswe esibhedlela uthisha oshaywe waqunjwa phansi ngumfundi abezama ukumphuca umakhalekhukhwini abewusebenzisa esikhungweni sokubhala ukuhlolwa.
Uthisha uNgcebo Lubisi, 27, ofundisa u-Grade-9 no-10, esikoleni iDan Kutumela Secondary
School, eZithobeni, ngaseBronkhorstspruit, uvuke othulini ngesikhathi umfundi oneminyaka engu-18 ubudala emvulela ngequpha.
Igama lomfundi ligodliwe yiphephandaba iSowetan.
Umfundi ushaye uthisha wase emba embulula, uLubisi uphuthunyiswe kudokotela wase edluliselwa kuchwepheshe wamehlo.
Ukushaywa kukathisha kuholele ekutheni agcwanekwe ngabafundi abafike ngakusasa bemculela bemtshela ukuthi ushayiwe, lokhu kuthukuthelise uthishanhloko wabaxosha ethi ababuye nabazali.
NgoLwesibili abafundi banqatshelwa ukuthi babhale ukuhlolwa kwabo ngesikhathi befika bengahambi nabazali.
Okhulumela amaphoyisa uCaptain Pinky Tsinyane uthe amaphoyisa aphenya icala lokushaya.
Okhulumela uMnyango wezeMfundo eGauteng uCharles Phahlane uthe: "UMnyango uyakuhlaba ukuhlukunyezwa kothisha okwenziwa ngabafundi. Sesicele isigungu sesikole ukuthi siqinisekise ukuthi umfundi ohlasele uthisha uyamiswa esokoleni kuze kuba uvela ngaphambi kwekomidi lokuqondiswa kwezigwegwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
USexwale usezibeke emgqeni kweye-ANCComment on this story
UNGQONGQOSHE wezeZindlu uMnuz Tokyo Sexwale (osesithombeni) ngoMgqibelo uphumele obala ngombango oshisa phansi wokuhola i-ANC exwayisa abaholi abakhona njengamanje ethi kumele bakwamukele uma amagatsha ale nhlangano ebasusa ezikhundleni engqungqutheleni ezoba eMangaung.
USexwale okulindeleke ukuthi abange noMengameli Jacob Zuma esikhundleni sokuhola i-ANC kanjalo noMnuz Kgalema Motlanthe eMangaung, ngoDisemba uqale umkhankaso wakhe wezinsuku ezimbili e-Eastern Cape ngempelasonto.
Ekhuluma kwenye yama rally uSexwale ugxeke abaholi bezepolitiki abacabanga ukuthi bangabaholi bendabuko ngokuthi balindele ukuthi bazohlala kulezi zikhundla kuze kube ngunaphakade.
Nakuba ukuhambela kukaSexwale e-Eastern Cape bekuyingxenye yomsebenzi wakhe njengoNgqongqoshe kodwa ezinkulumeni zakhe nezingoma abezicula kucacele noma ngubani ukuthi uyakhankasa.
Umkhankaso wakhe uthole ukwesekwa ngesikhathi amanye amakhosi abaThembu ethi kade ayefuna ukuthi kube nguye ohola i-ANC.
Ekhuluma kwenye i-rally eMthatha uSwexwale uthe abaholi abakhethwa ePolokwane ngo-2007 kumele bazi ukuthi abanalo ilungelo elimile lokuthi bangaphinde babuyiselwe ezikhundleni. “Sakhethwa ePolokwane kodwa manje iyeza iMangaung, lapho isigungu esiphezulu siyoqeda umsebenzi esawukhethelwa ePolokwane,” kusho uSexwale.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uvulelwe icala uMTN
2012-03-30 10:00
Johannesburg - Inkampani yamaselula eTurkey iTurkcell, isifake enkantolo inkampani yezokuxhumana yakuleli laseNingizimu Afrika, iMTN Group, kulandela izinsolo zenkohlakalo ekuthiwa zenzizwe ngabakwaMTN e-Iran.
Inkampani iTurkcell ifuna uMTN ahlawule imali engu-$4.2 billion ngokungalandeli imigomo yokusebenzisana eyabe ibekiwe.
Izinkampani kuthiwa zasayina isivumelwano sokusebenzisana esibe sesiphulwa ngabakwaMTN.
UMTN uphethe u-49% wenkamapni yezokuxhumana e-Iran kanti unamakhasimende afinyelela ku-33 million.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
WASHINGTON DC—
UMongameli Robert Mugabe labakhokheli bamacele womabili eMDC uMnu Morgan Tsvangirai loMnu Welshman Ncube bakhangelelwe ukuhlangana ngoMvulo bekhulumisana ngodaba lwesisekelo sombuso esitsha.
Uhlelo lokuloba isisekelo lesi solulesikhathi lumisiwe ngenxa yokungavumelani phakathi kweZanu PF leMDC. UNcube loTsvangirai sebecele umanyano weSadc ukuthi ungenele kuxazululwe loludaba.
Kodwa uMongameli Mugabe uthi yena, uNcube loTsvangirai kumele bakhulumisane kuqala bengakayi kuSadc.
Lanxa amabandla abathathu laba evumelene ekugqitshweni kokulotshwa kwesisekelo esitsha yiCopac, basayinelana, iZanu PF iphange yaguqula umqondo yathi ayisamukeli lesisisekelo.
Ngalokho, ithi kunengi efuna kuguqulwe, njalo okunye kususwe, okugoqela udaba lombuso wezabelo, iDevolution, lodaba lokukhethwa kwabosibalukhulku balezi zabelo.
Isiphathamandla seMDC ekhokhelwa nguNcube uMnu Qhubani Moyo uthi lanxa uNcube ezahlangana loTsvangirai loMugabe ngoMvulo, kaboni lulungisiswa loludaba ngoba ibandla lakhe lingasoze lafa lavuma okufunwa yiZanu PF.
Ingxoxo LoMnu Qhubani Moyo


text:
UQueen usafuna omunye umshadoComment on this story
NOKUBONGWA PHENYANE
USAZIMISELE ngokushada okwesithathu umlingisi weGenerations uSophie Ndaba odume ngelikaQueen, osanda kuba sematheni ngokuphela komshado wakhe wezinyanga ezinhlanu nomyeni wakhe obengumbhishobhi uKeith Harrington.
Lo mlingisi uphumele obala ngokuthi ubengenakho ukuthokoza emshadweni wakhe nokuyikho okumenze wathatha isinqumo sokuthi ashiye phansi.
USophie uthe akulahlwa mbeleko ngakufelwa njengoba zisengawushaya okwesithathu kuye.
“Bengingajabule neze emshadweni wami. Ziningi izinto ezingenze ngaphuma emshadweni,” kusho uSophie.
Uthe ziningi izinto ahlangabezane nazo emshadweni wakhe ezimenze wakhula kakhulu nokuthe uma emazisa umyeni wakhe ukuthi useyamshiya bavumelana ngalokho.
“Ngikhule kakhulu manje futhi kuningi engikufunde emishadweni yami yomibili. Indaba yokuthi umyeni wami kukhona ukwesatshiswa obekukhona ngesibhamu kulokho ningabuza yena ukuthi ubenaso yini,” kusho yena. Ngaphambi kukaHarrington, uSophie owayeshade nomlingisi weZone 14, uThemba Ndaba.
USophie ugeqe amagula kwelinye lamaphephabhuku ngomshado wakhe, nalapho eveze khona ukuthi izinkinga zomshado zaqala besakwi-honeymoon. Kuleli bhuku udalule nokuthi wazila izinsuku ezingu-21 ngaphambi kokufinyelela esinqumweni sokuthi ehlukanise noHarrington, kwazise umshado wakhe ubusukhathaza nezingane zakhe ezintathu oLwandle (14), Rudo (22) noShallon (25).
Engxoxweni neSolezwe ukhuthaze abesifazane ukuthi bashade njengoba kuyinto emnandi kakhulu okumele uyiphathe ngazo zombili futhi kube nokuthembana kuyo.
“Mina bengiyinto umyeni wami afuna ngibe yiyo. Angikaze ngibe nobunye ubudlelwano ngesikhathi ngishade naye, yizinto nje ezincane ezenze umshado wethu waphela,” kusho yena.
Laba bashadikazi bahlukana nje kuqhamuke izindaba zokuthi bagqashule ifindo labo lomshado ngemuva kwezinkinga ezihlanganisa ukungabi neqiniso komyeni wakhe.
Kuthiwa bahlukana nje bekusanda kuputshuka izindaba zokuthi uHarrington ubenobunye ubudlelwano nabesifazane abathathu abahlukene futhi waqamba amanga ngeziqu zakhe zobufundisi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UNzimane uncome u-matric
2013-01-04 11:01
Durban - UNgqongqoshe weMfundo ePhakeme uBlade Nzimande, uzwakalise ukwamukela izinga lokuphasa labebanga leshumi, wathi uncoma kakhulu imiphumela ye-maths.
"Esikubonayo nokusijabulisa kakhulu thina njengoMnyango wezeMfundo ePhakeme, ukunyuka kwesibalo sabaphase i-maths,” esho ekhuluma eseMgungundlovu.
"Ukunyuka kwesibalo sabaphase i-maths, kuzoba nomthelela ekubhaliseni ezikhungweni eziphezulu zemfundo lapho kudengeka ube nayo ukuze ungene khona.”
UNzimande ukujabulele nokwenza kangcono ezifundweni zePhysical Science, Geography,neHistory.
UNgqongqoshe wezeMfundo eyisiSekelo u-Angie Motshekga, umemezele ukuthi u-73.9% wabafundi abaphasile ngo-2012. Ngo-2011 kwaba ngu-70.2%
UNzimande uthe ukwenza kangcono kwabafundi kusho ukuthi bangaphezulu kuka-15 280 abaphase ngo-bachelors uma kuqhathaniswa nonyaka odlule, isibalo sinyuke ngo-12%.
Uphinde wanxusa labo abangaphumelelanga ukuba bangadikibali kodwa babheka kwezinye izindawo lapho abangaqhuba khona imfundo yabo.
Kumele bafundele imisebenzi emakolishi eFurther Education and Training (FET).
Balinganiselwa ku-180 000 abafundi okulindeleke ukuba babhalise emanyuvesi, kanti balinganiselwa ku-100 000 angase baye kuma-FET.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
‘Isiphiwo sami sehlukile kwesikaZahara’Comment on this story
AMABOMBO njengoba ezobe ebheke ePortshepstone, kuGu Jazz Festival, abathandi bobumnandi babheke ukuyozijabulisa ngomculo wezihlabani ezizobe zinandisa. Omunye umculi we-Afro jazz ongaconsi phansi ozobe edlala nguSiphokazi Maraqana (34) oseshadele kwaMolapi. Le ntokazi yase-Eastern Cape, eLusikisiki yafika kwazwakala ngo-2006 endimeni yezomculo nge-albhamu yayo esihloko sithi Ubuntu Bami. Le albhamu yamenza wahlabana ngendondo yeBest African Adult Contemporary kumaSAMA ngo-2007. Kanti useke wacula ngokuhlanganyela nabaculi abamkantshubomvu okubalwa Tshepo Tsola, Simphiwe Dana, Zama Jobe uma singakha phezulu. Kube yintokozo kuSIHLE “Ngeney’ntwen” MKHIZE ukuxoxa nale ntokazi.
Ungathini ngendawo yangakini iLusikisiki kubantu?
Ngingasho ukuthi uma uqhamuka endaweni yasemakhaya kukhona abantu abakubukela phansi bacabange ukuthi kuyophelela lapho. Akimina ngedwa bakhona nabanye abazama impumelelo ngakithi ngike ngibatshele ukuthi yonke into inesikhathi sayo, ngibonga nomdali obenesandla esikhulu empumelelweni yami.
Njengoba sewashiya kwisitebela esakwakhela udumo iNative Rhythms wajoyina i-EMI kumiphi ukusebenzisana nayo?
Engingakusho wukuthi iphelile inkontileka yami nabo kulo nyaka kodwa ubudlelwano bethu busebuhle. Ngisabhekile ukuthi babekani etafuleni siqhubeke nokusebenzisana uma kwenzeka.
Uma ukhuluma uzwakala uqhakambisa kakhulu igama loMdali ukhonza kuliphi ibandla?
Ngikhonza e-Oasis Of Life Family Church, eDaveyton, e-East Rand. Ngikhuliswe ekhaya ngokumesaba uNkulunkulu futhi lokho kuyangisebenzela.
Usuhlomule ngani selokhu waqala kule ndima yezokungcebeleka?
Engikujabulelayo wukuthola indlebe kubathandi bomculo wami. Inhloso yami emculweni wukudlulisa umyalezo. Ngomculo wami ngisanesifiso sokuxhasa umphakathi ngisize nabazali abakhulisa abantwana babo ngomyalezo.
Nangu uZahara ufike kwezwakala emculweni, kukhona ukwesaba okukhona kuwe?
Angimesabi nakancane. Isizathu salokho wukuthi unendlela yakhe nami futhi ngineyami engicula ngayo. UMdali wayengeke enze iphutha lokusipha amaphimbo afanayo nangendlela esidlulisa ngayo umyalezo kubantu. Ngeke ngikhohlwe ukumbongela ngoba kudala efuna ukungena ezintweni futhi usaya phambili.
Yikuphi omatasatasa ngakho njengoba usemakhaya?
Ngingelinye lamajaji asiza umasipala walapha ngakithi ekujajeni emncintiswaneni wamaciko. Lapha kuqhudelana abadansi, abaculi, izimbongi, Gospel neminye imikhakha.
Unalo uhlobo lwezingubo ozifelayo ngalo uma uphuma?
Ngigqoka noma yini, ngabe yimisiko yaseNtshonalanga noma yeSintu, yinqobo nje uma ingamphoxi omunye umuntu.
Uma ngingakufica upheka ukudla okuthandayo ngabe wukudla kuni?
Ngiyazifela ngokudla kwesintu, isitambu esinobhontshisi omningi, amadombolo nokunye.
Sesiphetha abalandeli bakho bangalindelani kuwe kusasa?
Nakuba bekhona abaculi bebaningi kodwa ngingasho ukuthi nami ngiyokwenza engidume ngakho. Kunezingoma engithemba ukuthi bazozijabulela abalandeli bami, ngibala ethi Amacala, Uyanyamezela, Usemncane, Uphumaphi, Ndiyabulela, Koze Kube Nini nezinye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kubulawe obesolwa ngobugebengu eKZN
2012-01-20 12:43
Durban - Amaphoyisa aKwaZulu-Natal athi kushone isigebengu kwathi esinye salimala ngesikhathi zidubulana nephoyisa ebelingekho emsebenzini eNewdawn Park, eNewlands.
Amadoda amathathu abehlomile ahlasele owesifazane, 62, ekhaya lakhe eNewdawn Park ngoLwesine. Banxenxe ukhiye walapho kuhlala khona amagugu bafuna nemali, kusho uCaptain Thulani Zwane.
"Bavalele lo wesifazane nezingane zakhe ezimbili egumbini lokugezela ngaphambi kokweba izinto zasendlini," esho.
Lo mndeni ube sewazisa iphoyisa elihlala khona egcekeni ngalesi sigameko.
"Lithe lisondela iphoyisa balidubula esifubeni nalo laziphindisela," kusho uZwane.
Zibe seziyabaleka izigebengu, oyedwa wazo wasala enkundleni.
Iphoyisa liphuthunyiswe esibhedlela, kusho uZwane.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Abstract:
I-Africa isaqhubeka ibonakala njengezwekazi elingafinyeleli intuthuko jikelele. Imizamo lezinqumo ezehlukile sezike zathathwa ziqondiswe kuntuthuko yezwekazi lase-Africa kodwa lelizwekazi lisaqhubeka bhekane lobunzima. Imfundo isikeyabonakala sengathi izasheshe ilethe intuthuko e-Africa kodwa namhla lokhu asikatholi ushintsho ebesilulindele. Imbuzo isiyabuzwa ngamaqhinga okulwa lobunzima kulelizwekazi kudingidwa ukuthi lamaqhinga engabe ekulungele ukuqondana nesimo njengoba sinjalo. Eminye yale mibuzo iqodiswe kwezemfundo. Imbuzo ecwaningisisayo ngemfundo kwele-Africa ifuna ulwazi ngokuthi izifundiswa ziyazizwisisa izidingo zalabo abafuna intuthuko na? Imbono yezikhwicamfundo ingabe ifana laleyo eyabantu abafuna intuthuko na? Lelipheshana lifumana ukuthi ulwazi lwalabo abangafundile ngokwesilungu kufuneka lugoqelwe kulemfundo yaphesheya ukuze izifundiswa zikwazi indlela yokucabanga kwalabo abadinga usizo. Lokhu kubalulekile ngoba kuzokwenza ukuthi kungabi khona ukudonselana phakathi kwezifundiswa lezi eziphethe usizo nalabo abadinga lolusizo ngoba kuzobe sekukhona ukubona izinto ngesolinye. Lelipheshana liphetha ngokuthi izifundiswa zingathola amadla ekulweni lobunzima kuzwekazi-laseAfrica ngenkathi bezwisisa imbono lemicabango yalabo abafuna usizo.


text:
UGcabashe neMarikana akusoze kwalibaleka - Umbono
2012-12-31 15:05
Cape Town - Sekubalwa amahora ngaphambi kokuthi ugoqwe unyaka ka-2012, abantu banokuningi abangakubalula ngalo nyaka.
Ezindabeni nakhona zibe khona izigameko eziningi ezenzekile. Abafundi abaningi bathi ayisoze yalibakeka indaba kaSibusiso Gcabashe yokuthi aqambe amanga athi ungumculi kaMasikandi uKwakhe Khumalo, owaziwa ngelikaMgqumeni.
Enye abathi ayisoze yaphuma emakhanda, yileyo yokubulawa kwabavukuzi emayini iLonmin eMarikana.
Babhale kanje:
UBonginkosi Bongi-g Gumbi uthe: Engizohlala ngikhumbula ngazo u-2012 ngukubulawa ngesihluku kwabasebenzi basezimayini eMarikana.
Kuze kube namhlanje akukaboshwa muntu ngaleso sigameko.
UNkanyiso Kheh Mayeza Mcanyana uthe: Singakhohlwa kanjani insizwa eyaba nothando lomculi kaMasikandi ongasekho, yamane yayibiza ngaye yathi ivuka emathuneni.
Kuze kube manje lendoda isatokile....angeke ngisilibale nesikhokho uGeneral Bheki Cele nokuxoshwa kwakhe.
UMthoko Mthembu uthe: Angeke ngasikhohlwa isigameko lapho iNingizimu Afrika igubuzelwa yifu elimnyama kubulawa abavukuzi bebulawa ngamaphoyisa emayini iLonmin eMarikana.
USondlo Brian Mkhize uthe: Ehlekisayo EkaGcabashe, edabukisayo kube eyasezimayini eMarikana.
UWise Kwanda Majoka uthe: Angeke ngikhohlwe kubulawa amaphoyisa eMarikana maqede kwacweba iziziba kodwa mangabe esedubula ebhekise kubantu ababewahlasela kwasuka omkhulu umsindo.
UMenzi Mabaso uthe: Angeke ngakhohlwa wuGcabashe, ukuxoshwa kukaMalema kanjalo nesibhicongo saseLonmin.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News 24


text:
Abangu 17 abakhulelwe esikoleni esisodwa
2012-11-22 14:02
Mahikeng - Isikole samabanga aphakeme iBarolong High School, eMahikeng, sesicele abazali bezingane ezingu-17 ezikhulelwe ukuthi bahlale bemi ngomumo belindele ukubizwa esikoleni uma kwenzeka abantwana babo besikwa, kusho izindaba zeSowetan ngoLwesine.
Okhulumela uMnyango wezeMfundo eNorth
West uBayanda Zenzile utshele iphephandaba wathi abafundi abakhulelwe baseminyakeni ephakathi kuka-14 no-18 ubudala.
Kufika abezindaba, abanye abazali bebelinde ngaphandle kwesikole belindele ukusiza uma kwenzeka abantwana babo besikwa, uZenzile uthi bonke abazali bavumile ukuba wusizo uma kwenzeka bedingeka esikoleni.
Noma kunjalo abanye babazali bazwakalise ukungenami njengoba bekhale ngokuthi abanalo ulwazi olwanele lokuthi usizwa kanjani umuntu obelethayo, abanye bathi bazophuthelwa wumsebenzi.
Omunye wothisha utshele iphephandaba ukuthi ukhona umfundi owabelethela esikoleni, uthisha uthi ukukhulelwa kwabafudni kufaka ingcindezi njengoba abanye abafundi kwenzeka bazele, bezeliswa wumfundi ozothwele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Sizoyidiliza imizi eyakhiwe ngoseyili: NolubabaloComment on this story
NQOBIZIZWE ZWANE
‘UMASIPALA ngeke uchithe sikhathi kodwa uzoyidiliza imizi eyakhiwe ngoseyili ozoyithola ehlathini elokishini eLamontville.”
Lawa ngamazwi ashubile ekhansela lakule ndawo, uNkk Nolubabalo Mthembu, ebeliwabhekise kubantu abakha ngoseyili esigangeni ehlathini endaweni asebeyiqambe ngokuthi yiMadlala Village. NgoMsombuluko abasebenzi bakamasipala bagasele kule ndawo badiliza imijondolo eyakhiwe ngoseyili bethi balandela umyalelo wekhansela uNkk Mthembu okuyilo elibathumile.
Amakhaza nemvula ebinetha ngoMsombuluko ebusuku iphelele kubona njengoba iningi labo belingakayivusi imijondolo yayo ngenxa yokushoda kwezinto zokwakha.
Nakuba bayaphila baveze ukuthi kulamule ukuncikisana ngaphansi koseyili umasipala ongabathathanga, kunzima nokubasa njengoba belinetha futhi abanalutho lokudla ngoba kulinyazwe ngisho nezitofu zabo.
“Akekho umuntu ozovuka ekuseni ayobhusha ihlathi bese akha umjondolo wakhe, akufuneki muntu kuleli hlathi. Lokhu abakwenzayo akuvumelekile nakancane kufana nokudla umhlaba womuntu ngodli, kuphambene nomthetho. Uma behlulwa yilokho bazobhekana nengalo yomthetho ngoba kuyicala lokhu abakwenzayo,” kuxwayisa uNkk Mthembu.
Ikhansela liphawula kanjena nje, lo mphakathi obubhodla umlilo utshele leli phephandaba ukuthi awukugqizi qakala okushiwo uNkk Mthembu, ulimisa ngesihloko elokuthi uyophuma uyizidumbu kule ndawo.
“Siyophuma siyizidumbu. Asiyi ndawo. Bengayibhidliza noma yikangaki imijondolo yethu basiphuce noseyili bethu asiyi ndawo,” kuphawula elinye ilungu lomphakathi.
Ngesikhathi Isolezwe lihambele kule ndawo kuvele ukuthi iningi labantu abahlala khona yimindeni.
UNkk Pinky Zulu onendodakazi eneminyaka emibili, u-Amahle, uthe uncamela ukuhlala kuleli hlathi elinamaxhaphozi kunokuyoquba koLindela.
“Asilubeki emathinini, kungcono sidliwe ngomiyane khona lapha kunokuthi siyohlala emathinini esingazi sokhishwa nini kuwona,” kusho uNkk Zulu.
Ebuzwa ngesizathu sokufuna ukuhlala kule ndawo uthe: “Ngeke ngikwazi ukulala nendodakazi yami eneminyaka engu-18 egumbini elilodwa nobaba ka-Amahle. Izolala kanjani ikhululeke kunomuntu wesilisa lapha endlini? Izogqoka kanjani? Ukuphepha kwayo kubaluleke ukudlula yonke into, lapha kungcono ngizokwazi nokwakha umjondolo wamagumbi amathathu ikwazi nokulala yodwa eceleni,” kusho uNkk Zulu.
Eqhubeka uthe bazothenga othayela abazokwakha ngabo njengoba besaqube emiphemeni yocwazi okwamanje.
Elinye ilungu lalo mphakathi, uMnuz Sihle Mngadi, lihambe emazwini kaNkk Zulu lithi uncamela ukudabula izinkalo eyofuna amanzi kunokuthi ayishiye le ndawo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
OKlebe basathungatha izingwenya
2011-02-08 17:39
Johannesburg - Uphiko oluvame ukuphenya ngamacala amakhulu athinta izikhulu kulokhu lubheka izingwenya ezingaphezu kuka-100 eziphilayo eznyamalale epulazini elingaseGa-Rankuwa, enyakatho nePitoli.
Okhulumela lolu phiko uColonel McIntosh Polela uthe ngoLwesibili akukaboshwa muntu mayelana nalesi sigameko.
Amaphoyisa athole izingwenya ezingu-200 epulazini limbe ngoLwesihlanu ayalela ukuthi zingasuswa. Kodwa ke, athe esephindela ngoMsombuluko, sukulele ezingu-20 nje kuphela.
Abasebenzi basepulazini batshele amaphoyisa ukuthi basuswa ngoMgqibelo ebusuku, kodwa abazi ukuthi zayiswaphi.
Amaphoyisa aya kuleli pulazi ngoLwesihlanu emuva kokuthi umnikazi eboshelwe ukweba okubandakanya izigidi, okufaka phakathi noShoprite Checkers.
Ikati elisuswe isikhumba kanye nedube, nokusolakala ukuthi kudayiswa njengenyama emphakathini ongazi, zitholakale esiqandisini saleli pulazi ngoLwesihlanu.
- SAPA


text:
Isikhwele siyalubulala uthando - Umbono
2013-02-26 15:55
Cape Town - Izazi zithi isikhwele, izinkinga zasembhedeni, ukuvuselana amagqubu, imali, abantu basemzini kanye nezithandwa zakudala, ngezinye zezinto ezibubulala zibuqede ubudlelwano bababili uma zingalungiswanga ngendlela.
Abafundi bethu bayaphawula ngalokhu.
UThemba Thezuthando uthe: Kwangehlela lokhu, wayefuna ukuhamba naye kuyo yonke imicimbi okanye amfonele ebusuku ambuze impilo, ngagcina ngimyekile.
UKhombisile Masishingishane Mngomezulu uthe: Yiqiniso lelo, ayikho into ebaluleke njengokuxoxa othandweni.
Izinto eningazithandi kumele nizikhulume, ukulalela imizwa yomunye umuntu kanye nokuqondisisa indlela adalwe ngayo kubalulekile.
UMpume SyapensaBucs Mngomezulu uthe: Ngempela umuntu usuke ekhulumelani nomuntu wakhe nge-Ex yakhe?
Naka isikhathi sakho ukhohlwe ilokhu osekwadlula.
USonakali Sthembiso Mthembu uthe: Kuyiqiniso kakhulu lokhu okubalulwayo, ocansini amadoda awaxoxi nophathina bawo.
Azi ukuthi umfazi akumele ukhulume naye zonke izinto kanti kuyadingeka nibonisane ngakho konke othandweni.
UMesuli Mabuza uthe: Uthando olusingathwe inkinga aluvamile kuphumelela, ngoba anibe nisakhuluma kahle nivele nithule kodwa kube konakala.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News 24


text:
Amazwi omhumushi
Ibika ngu-Neville Alexander
Onxiwankulu ne-Sigaba Sabasebenzi
Abasebenzi namadlela-ndawonye
Umthapho wezincwadi Zobudlela-ndawonye
nobu-Khomanisi
Imibono yama-Khomansi mayiqhathaniswa
naleyo yezinye Izinhlangano Eziphikisayo
Uhlu lwezincasiselo
Uhlu Lokuphakathi
Amazwi Omhumushi
Baningi abantu abanginike usizo ukuhumusha lomsebenzi, kakhulukazi ngibonga lamaqabane: Steve, Veli, Salim, Patrick, Lenore, Jane, Neville kanye namanye amalunga we-WOSA afake isandla ukuze lomsebenzi uphethwe.
Ngibonge futhi amaqabane ase-Swideni: Carina, Linn, Peter.
Ngithemba ukuthi lomsebenzi esiwuqalile uzongenelwa iningi
lesigaba sabasebenzi, licebise kakhulukazi ekutheni yimaphi amagama esiZulu esingawasebenzisa ukuze lolimi lukhulume ngobuhlakani nxa luxoxa gemibono / ngemicabango ka-Marx noma yoBukhomanisi. Kulomsebenzi asihumushanga izandulelo ezalotshwa ngu-Marx no-Engels ngenkathi lomsebenzi
wabo ushicilelwa ngezilimi-ngezilimi. Esikhundleni salezandulelo, sifake uhlu lwesincasiselo esithemba ukuba luzosiza umfundi ukuqonda ukuba amagama amamsha najwayelekile asetshenziswe ngayiphi indlela kulomsebenzi.
Sithemba ukuba lomsebenzi, kungekude, uzohumushwa nangezinye izilimi zesintu. Ngokwenza njena sizobe sishaye izinyoni ezimbili ngetshe elilodwa: sithuthukisa izilimi zesintu nkati futhi silungiselela inguqula-mbuso
yoBukhomanisi, ezositakula kulencindezelo ngonxiwankulu.
Brian Ramadiro
Gauteng – Egoli, 2002


text:
Kushone 5 kubhikishwa e-Iraq
2013-01-25 14:03
Baghdad - Kushone ababhikishi abayishlanu ngesikhathi kunokuhilizisana phakathi kwamasosha nabo enkabeni ye-Iraq, kusho abazibonele, njengoba kuqhubeka imibhikisho yedlanzana yamaSunni Muslim
iphikisana nohulumeni oholwa ngamaShiite.
Ababhikishi edolobheni iFalluja, bajikijele amasosha ngamatshe nabe eseziphindiselela ngokudubula, kwashona abantu abayisihlanu kwathi abangu-20 balimala.
Amasosha abezama ukuvimbela ababhikishi ukuba bafinyelele edolobheni, lapho bekubanjelwe khona irali.
AmaSunni amelene noNdunankulu wamaShiite uNuri al-Maliki, besola uhulumeni ngokukhipha inyumbazane abaholi abangamaSunni.
Ababhikishi bafuna u-al-Maliki achibiyele imithetho emelene nobushokobezi nokunye okuningi.
- Landela
IzindabaNews24 kuTwitter
- Sapa-DPA


text:
BULAWAYO—
Abesifazana abakubhizimisi bakhuthazwa ukusebenzelana ndawonye bebumba imanyano yamaBusiness Networks kanye lokudinga indawo ezintsha zokuthengisela impahla yabo yikho okungabathuthukisa ukuze bakhule kumumo okhona elizweni womnotho ongamanga kuhle.
Lanxa inani labesifazana abakumabhizimisi liphezulu, inengi likumabhizimisi amancane okuziphilisa hatshi okuthuthukisa inotho yelizwe aqhatsha abantu abanengi.
Inengi labesifazana laba lasungula amabhizimisi phakathi kweminyaka edlula elitshumi esanda kwedlula lapho abaqala ukuyakwamanye amazwe besiyadinga impahla zokuthenga bezothengisa kuleli ukuze benelise ukuphilisa imuli zabo.
Kulawamabhizimisi, ngamalutshwane nje anelisa ukukhula aziwe kulokhu akwenzayo kuthi inengi lisele lilokhu lingamabhizimisi amancane anelisa nje ukuphilisa abesifazana laba kanye lemuli zabo kuphela.
Kubika intathelizindaba yeStudio 7 uNothando Sibanda usipha loludaba.
Udaba luka Nothando Sibanda lwabesifazana abakubhizimusi


text:
Ugandaganda ubulale inganeComment on this story
NONTUTHUKO NGUBANE
UGANDAGANDA ubhodloze umuzi eSnathingi, eMgungundlovu, kwafa ingane eneminyaka emithathu ebisekamelweni lokulala kwalimala kanzima uyise nezinye izingane ezimbili okuthiwa kwembulwa kwembeswa kubo esibhedlela.
Lesi sigameko sayizolo okushone kuso uWandile Ngcobo (3) kwalimala kanzima uyise uMnuz Sandile Ngcobo (26) nezingane zomfowabo u-Alondwe (3) no-Anele (2) senzeke ngezithuba zasekuseni.
Ugandaganda, obuqashwe wumasipala waseMsunduzi ukulungisa umgwaqo, ungene emzini wadiliza uphahla kwabhodloka udonga kwagcina ngokuwa kwendlu yonke.
Indlu inamakamela amane, amabili kuwo abhodloke aphela, nempahla ebiphakathi yalimala yonke.
Umfowabo omdala kaSandile, uMnuz Sibongiseni Kunene (32), obelele kwelinye ikamelo, uthe uvuke izingane sezikhala ubumayemaye zicindezelwe wudonga oludilikele phezu kwazo.
“Isidumbu sikaWandile sisithole sibhajwe esondweni likagandaganda. Izingane zami ezimbili ebezikade zibukela ithelevishini bezivaleleke ngaphansi kodonda zikhala.
“Umfowethu naye ubelimele kanzima. Ngivele ngasangana ngibona lesi simo, namanje angikholwa ukuthi ugandaganda ubulale umuntu ezihlalele kubo” kusho uKunene.
Lo muzi useduze komgwaqo owehlelayo nokusolakala ukuthi lo gandaganda uphunyelwe yisondo waphelelwa ngamabhuleki waqonda ngqo kuwo. Izingane ezindala ezimbili bezisesikoleni.
Okhulumela amaphoyisa maphakathi nesifundazwe, uLieutenant Joey Jeevan, uthe amaphoyisa afike endaweni yesigameko umshayeli kagandaganda oneminyaka engu-71 naye elimele.
“Kuvele ukuthi ugandaganda abewushayela ube nenkinga wabe usuhlehlela emuva endaweni eyehlelayo waze washaya umuzi womuntu. Kuthiwe usudonswa kwatholakala ukuthi ucindezele ingane yashona,” kusho uJeevan.
Amaphoyisa avule icala lokubulala ngokungenhloso nokunye okusondelene naleli cala kuyaphenywa.
Omunye umuzi wakamakhelwane wakaMchunu nawo ulimalile wabhodloka ikhishi emuva kokuphuma kwesondo likagandaganda layoshaya udonga lwakhona.
Okhulumela umasipala waseMsunduzi, uMnuz Brian Zuma, uthe bashaqekile ngesigameko esidlule nomphefumulo wengane engenacala.
“IMeya isiyile ukuyobhonga emswaneni emndenini. Siphatheke kabi ngendlela emangalisayo.
“Lena bekuyingozi eshaqisayo. Lo gandaganda odale le ngozi ngowenkampani iDe-Plauls esiyiqashile njengomasipala ukuba isilungisele umgwaqo. uma sekuvele isimo esifana nalesi siyaphuka kakhulu emoyeni,” kusho uZuma.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe ummeli ngelokugwazela eKZN
2012-12-05 12:03
Durban - Kuboshwe ummeli ngezinsolo zokugwazela umseshi, kusho amaphoyisa aKwaZulu-Natal ngoLwesibili.
UBonginkosi Ngcobo, 49, uboshwe ngoMsombuluko eMzinto, kusho uCaptain Thulani Zwane.
UNgcobo kusolakala ukuthi ufonele umseshi waseMzinto, emcela ukuba angasiphikisi isicelo sebheyili esizofakwa yikhasimende lakhe elithweswe icala lokuduna imoto.
Kusolakala ukuthi uthembise ngokukhokhela umseshi u-R5 000.
"Umseshi ube eselubikela uphiko lwezobugebengu obuhleliwe lolu daba kube sekwenziwa uphenyo oluholele ekutheni umsolwa aboshwe,” kusho uZwane.
Amaphoyisa athathe u-R3 000 okusolakala ukuthi iwona okugwazwe ngawo.
UNgcobo uvele eNkantolo yeMantshi eMzinto ngawo uMsombuluko kanti udedelwe ngebheyili ka-R5 000.
Uthweswe icala lokugwazela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Lihlehlile elikamama owabulala izingane
2012-11-12 16:34
Johannesburg - INkantolo yesiFunda eVryburg ilihlehlisile icala likamama waseLower Majeakgoro, ePampierstad, osolwa ngokubulala abantwana bakhe abahlanu, ekuthiwa wabulala ngokubagwaza.
"Ukukhishwa kwesigwebo kuhlehlisiwe, icala lizobuyela ezithebeni zenkantolo ngoLwesibili," kusho okhulumela abameli bakwaLegal Aid Board, uThotoane Shale.
Ijaji uRonald Hendricks uthole uVinolia Siwa enecala lokubulala izingane.
Isitatimende esifundelwe inkantolo sithi lo mama wezingane eziyisithupha wavuma ukuthi wagwaza izingane zakhe ezine, wase eminzisa enye eyodwa, neyabe ingumagcina, lokhu kwenzeka ngo-Okthoba ngonyaka ka-2011.
"Ngathatha umese ngagwaza izingane ezine, ngizigwaza entanyeni, kwathi eyokugcina ngayiminzisa."
Umama ucele inkantolo ukuthi icabangele ingane yakhe enezinyanga ezinhlanu ubudala, ayibelethele ejele.
"Uyangidinga ukuthi ngibe yigxenye yempilo yakhe."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24


text:
UZuma uhalalisele abaholi baseSudan
2012-09-28 14:00
Johannesburg - UMengameli uJacob Zuma usehalalisele ubuholi baseSudan neSouth Sudan ngesivumelwano obube naso ngomngcele ophakathi kwala mazwe womabili, kusho uMnyango wezangaPhandle kuleli ngoLwesihlanu.
"Ngithanda ukuthatha leli thuba ngibonge omengameli bawo womabili amazwe ngokuphumelela kwabo ekufinyeleleni esivumelwaneni," kusho isitatimende sikaZuma.
"Siyethemba ukuthi iSudan neSouth Sudan, ngemuva kwezivumelwano ezibe khona, bazokwazi ukubambisana kuyiwe phambili kusizakele abantu baseSudan naseSouth Sudan."
UMengameli waseSudan u-Omar Al-Bashir noMengameli weSouth Sudan uSalva
Kiir Mayardit, bavumelane ngezokuphepha, ezithinta ukusebenza kwemingcele kanjalo nezokuthuthwa kukawoyela, kuchaza okhulumela uMnyango wezangaPhandle uClayson Monyela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Abafunde mahhala abahlwempu - Nzimande
2012-06-28 16:34
Johannesburg - Imfundo yamahhala kubantu abampofu kumele iqale ibonakale maduze kungagcini ngokuthi ikhonjwe le kude, kusho uNgqongqoshe wezeMfundo emazingeni aphakeme uBlade Nzimande.
Kuningi vele osekwenziwe ukuzama ukusiza abafundi abahlwempu, esho ephendula abe nhlangano yabafundi i-SA Students' Congress (Sasco), ebibuza ngemfundo yamahhala.
"Ukubolekisa ngemali kanjalo nama-bursary ngezinye zezinto ezenzelwe ukusiza abafundi."
Imali efakwe esikhwameni sokusiza abafundi inyuswe isuka ku-R2.3
billion ngo-2008 yafinyelela ku-R6 billion ngonyaka owedlule, kukhona nenye engu-R63 million ebekelwe ukusiza abafundi abakhubazekile.
"Sikuqonda kahle okufunwa yiSasco, nathi yikona kanye esikufunayo okungukuthi kuthuthukiswe izindlela zokufunda emazingeni aphakeme," kusho uNzimande.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
‘Kunenzondo ngoZuma noKhongolose’Comment on this story
MHLENGI SHANGASE
UNOBHALA Jikelele wamaKhomanisi, uDkt Blade Nzimande, uthi kukhona abanenzondo ngoKhongolose nangoMengameli Jacob Zuma sengathi bathakathiwe.
UNzimande obenzele abantu abadala uKhisimusi kwaDambuza, eMgungundlovu, izolo uthe uZuma abanye bambiza ngamagama amaningi, bathi yisiqhaza esinamakhosikazi amaningi.
“Kunenzondo enkulu ebhekiswe kuMengameli we-ANC ungafunga ukuthi abantu bathakathiwe ngendlela abamzonda ngayo. Ziningi izinto esezenziwe nguMsholozi nobuholi obukhona njengokuthi kuphakelwa izingane ezingu-8 million nsuku zonke ezikoleni, kufakwe ugesi nokunye, ngakho ngeke kube wukuthi lo hulumeni awukaze wenze lutho, usebenzile,” kusho uNzimande engxongxweni abe nayo neSolezwe ngemuva kwalo mcimbi.
Kulo khisimusi kuhlomule abadala abahlwempu abangu-1 000 endaweni okungasebenzi ngisho umuntu oyedwa kuyona.
UNzimande uthe umhlonipha kakhulu oyiPhini likaMengameli wezwe, uMnuz Kgalema Motlanthe, nobuholi obukhethiwe eMangaung.
“Enye yezinto okumele umuntu ayisho wukuthi ngimhlonipha kakhulu uMkhuluwa. Ngesikhathi siya eMangaung asizange siphumele obala sisho ukuthi sifuna bani kodwa sahlonipha yonke imibono yabanye ngobuholi,” kusho uNzimande.
Uthe kulezi zinsuku uthathiswa okomuntu obuthuntu uma ungagxeki uhulumeni nsuku zonke.
“Uma nje ungavuki nsuku zonke ugxeke uhulumeni obusayo uthathiswa okomuntu obuthuntu. Ngeke mina ngikwenze lokho, ngigxeke uhulumeni singekho isidingo,” kusho uNzimande.
Uthe ngeke kuhlale kujikijelwana ngamazwi kepha kumele kuhlalwe phansi kubhungwe ngaphakathi ezinhlakeni zikahulumeni.
Ekhuluma emkhulekweni wokwamukela isihlonti se-ANC esizungeza izwe lonke, iPhini likaSihlalo we-ANC esifundazweni, uMnuz Willies Mchunu, uthe uyamhlonipha uMkhuluwa ngamava anawo nangeqhaza azolibamba ekufundiseni amalungu ngepolitiki.
UMchunu, obekhuluma eCity Hall khona eMgungundlovu izolo, uthe akubanga yiphutha ukukhethwa kwePhini likaMengameli we-ANC, uMnuz Cyril Ramaphosa.
“Amagatsha yiwona akhuluma, akubanga yiphutha ukuqokwa kukaRamaphosa njengePhini likaMengameli we-ANC eMangaung. Saya eMangaung siyimbumba njengesifundazwe sabuya naye uMgcinimafa uZweli Mkhize,” kusho uMchunu.
Uthe amalungu anomsebenzi wokukhiphela ngaphandle labo abenza inkohlakalo ngoba yenziwa ngumuntu oyedwa bese kupendeka wonke umuntu.
Lesi sihlonti sizozungeza izifunda ezehlukene zesifundazwe ngaphambi komgubho ozoba seKings Park, eThekwini, weminyaka engu-101 kwasungulwa uKhongolose.
Umgubho uzoba ngoJanuwari 12, kule nkundla kanti uZuma nguyena oyothula inkulumo yosuku.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umbono wakho ngonobuhle wezidudla
2012-12-14 16:26
Cape Town - Usomabhizinisi wakwaMashu uThemba Mthembu uthi kumphatha kambi ukubona izintokazi ezingodudula zishiywa ngaphandle uma kunemincintiswano yonobuhle.
Ngalesi sizathu useqale umncintiswano ozongenelwa yizidudla kuphela, uMiss Flamboyant.
Abesifazane abangakwazi ukungenela yilabo abagqoka izimpahla ezingoSize-36 kuya kuSize-44, ubude basukele ku-1.55m.
Abafundi bayaphawula ngalo mncintiswano.
UZinhle Ngema uthe: Yilapho ngiya khona.
UCindy Buthelezi uthe: Ngicabanga ukuthi yinto enhle kakhulu le.
Lokhu kuzofundisa abantu ukuthi bathande imizimba yabo injengoba injalo.
U-Andile Gumede uthe: Ngumqondo omuhle kakhulu, ikakhulu kithi esithanda izintokazi ezinezindawo zokubambelela, ke sizibone zitelebhela.
UMatha MaMntungwa OkaNyawose uthe: Umqondo omuhle impela.
UPrincess Nhlah uthe: Ngibona kuwumbono omuhle okusho ukuthi wonke umuntu uyalingana futhi kugquqguzeleka nokuzithanda kulaba abangazithandi.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ubhalele imbokodo incwadiComment on this story
LUNGI LANGA
USOLA ababhali ngokuthathela izinto phansi ngokungaphumeleli kwezincwadi zabo umbhali osemncane osanda kwethula incwadi ekhuthaza abesifazane.
Ngesikhathi incwadi yakhe yokuqala ingahambi kahle kwakubukeka sengathi akukho okuzolunga kuNksz Mbali Xulu (32) osanda kwethula incwadi yakhe entsha ethi Undying Spirit of a Woman 2.
Le ncwadi azoyethula ngokusemthethweni maduze uzimisele ngokuthi yenze ngendlela ehlukile kule enye. Uthe ufunde lukhulu ekungahambini kahle kwencwadi yakhe yokuqala.
“Ngike ngibone ukuthi ukube ngenza zonke izinto ezifanele ngabe incwadi yami yadayisa kahle. Nganikela okukhulu ngempumelelo yayo kubantu engangisebenza nabo ngoba ngangizitshela ukuthi yibo okufanele bangisize ekutheni idayise,” kusho uNksz Xulu.
Uthe leli yiphutha elenziwa ngababhali abaningi abasuke beqala ukubhala.
“Ababhali abaningi abakunakekeli ukusabalalisa umsebenzi wabo kwezinye izindawo. Uthola umuntu elinde ukuthi kube nabantu abatshela abanye ngomsebenzi wakhe kepha yena ahluleke ukuzenzela lokho. Mina angizange ngiyifake nasezitolo incwadi yami ngoba ngangingazi ukuthi ngingenze njani,” kusho lo mbhali.
Kulokhu uzimisele ngokwenza okuhlukile mayelana nokusabalalisa ulwazi ngencwadi yakhe ngoba useqalile ukuzimbandakanya nabenza imicimbi yokuhaya izinkondlo okuyinto angayenzanga ngesikhathi ethula incwadi yokuqala.
Incwadi yakhe yokuqala yayikhuluma kakhulu ngezimpi abesifazane abahekene nazo kanti nakule akaphumanga kuleso sifundo.
Kuleya ncwadi wayekhuluma kakhulu ngezinto adlule kuzo njengomuntu wesifazane.
Ifana nesifundiso lapho athatha khona ithuba lokukhuluma nabesimame ngezinto ezifana nokubekezela uma befuna ukuphumelela kulokho abafuna ukukwenza.
“Injongo yami ukuthi abesifazane bafunde lukhulu kulokhu kwengikubhalayo. Ngifuna wonke umuntu wesimame ofunda le ncwadi akwazi ukuthola ithuba lokubona izinto ezingezinhle abanye abantu besimame abadlule kuzo. Kepha khona lapho kumele bazi ukuthi bangakwazi ukuqhubekela phambili yize sebedlule kuzo. Okubalulekile ukuthi bazibuke njengezimo ezingabakhulisa,” kusho uNksz Xulu.
Uthe okumkhuthaze ukuthi abhale enye incwadi emuva kokuhluleka kweyokuqala kube ngamazwi enkondlo yakhe ethi I refuse to give okuyiwo amnika amandla nethemba lokuqhubekela phambili.
UNksz Xulu osebenza njengomcwaningi mabhuku kwaSouth African Revenue Services uthe ukubhala kwakuvele kusenhliziyweni yakhe kepha esaba ukuthi abazali bakhe ngeke bakuvumele ukuthi akufundele. Kepha uthe uma enye yezingane zakhe ezintathu ingathi ifuna ukufundela ukubhala noma ifuna ukuba ngumbhali angayeseka kuze kube sekugcineni.
“Okubalulekile kimi ukuthi benze umsebenzi ozobajabulisa, hhayi abazowenza ngoba befuna ukwenza imali eningi. Kanti futhi ukuba umbhali akusho ukuthi uzohlupheka,” kusho uNksz Xulu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Udlwengulwe phambi kwengane yakhe
2012-10-30 08:18
Candyce Krishna, The Witness
Durban - Kungakapheli zinsuku ezingakhi kuboshwe umdlwenguli ogwini oluseningizimu nesifundazwe KwaZulu-Natal, sekuphinde kwagadla omunye endaweni efanayo, ngokusho kombiko.
Esigamekweni sakamuva, umhlaseli udlwengule owesifazane, 23, phambi kukamama wakhe nengane yakhe.
Okhulumela amaphoyisa uLietenant Colonel Zandra Wiid uthe isigilamkhuba senze lokhu ngoLwesithathu ebusuku eMsinisini, ngemuva kokungena ngendluzula kulo muzi.
Ngemuva kokubashaya ngesibhamu, ube eseyalela ugogo ukuba aye ekhoneni nomzukulu, bangathi nkente kungenjalo uyababulala.
Ngemuva kokudlwengula isisulu, ube esedla phansi.
- Landela
IzindabaNews24 kuTwitter
- The Witness


text:
Uhulumeni uxhaphaza intsha: GwalaComment on this story
CELANI SIKHAKHANE
I-IFP igxeke uhulumeni waKwaZulu-Natal ngokuxhaphaza intsha eyaqokwa ukusiza imiphakathi eyehlukene esifundazweni ngezentuthuko okuvela ukuthi ibuye isetshenziswe ezinhlelweni ze-ANC zokulungiselela ukhetho lokuchibiyela oluzoba komasipala abathile.
Lokhu kuvezwe umholi we-IFP esishayamthetho, uMnuz Blessed Gwala (osesithombeni), othe selokhu kuqale izinhlelo zokuthi kube nokhetho lokuchibiyela eNkandla kunentsha engamavolontiya kahulumeni ephoqwa ukuba ihambe ifaka izingqwembe ze-ANC zokukhankasa.
“Esikubonile kusethuse kakhulu ngoba lezi zingane ezibizwa ngamanxusa sezisetshenziswa ukufeza izinhloso zezombusazwe ezihambisana noKhongolose. Emkhankasweni wethu ebesinawo eNkandla ohambisana nokhetho lokuchibiyela oluzoba ngoDisemba-5 sidumele ngesikhathi sithola ukuthi le ntsha ebizwa ngama-Youth Ambassadors nalaba abangama-Community Development Workers bebematasa befaka izingqwembe ze-ANC zokukhankasela lolu khetho lokuchibiyela,” kusho uGwala.
Uthe sekuyabonakala ukuthi laba bantu abasha sebephenduke ongoti bokwenza konke njengoba bebhekene nomsebenzi wokuxhumanisa abantu nohulumeni, ukusiza labo abadinga ukulekelelwa ngezinhlelo zikahulumeni nokunye.
uthe lokhu kwenzeka eNkandla nakwaMashu nakwezinye izindawo ezisuke zizoba nokhetho noma zizoba nemibuthano ka-ANC.
Abantu abasha bakhethwe wuhulumeni ezindaweni ezehlukene zabantu ekutheni basize ezikhungweni zikahulumeni ngokuvolontiya baphinde balekelele imiphakathi ekutheni yazi ngezimigudu engayilandela uma idinga usizo kuhulumeni.
UGwala uthe kusuka lolu hlaka lusungulwa kwakungacaci ukuthi empeleni yimuphi umsebenzi elizogxila kuwo nokwenza babona njengeqembu ukuthi luzogcina seluxhashazwa ngokwenza izinto zezepolitiki.
Okhulumela uhulumeni, uMnuz Ndabezinhle Sibiya, uthe lezi zinsolo ezenziwa yi-IFP ziyadukisa futhi zikhanda isithombe esibi ngohulumeni nokuthi intsha ekhethwa kulezi zinhlaka zentuthuko ekaKhongolose ekubeni kungenjalo.
“Njengohulumeni asikwazi lokhu okushiwo yi-IFP kodwa esingakusho wukuthi uhulumeni ukhethe intsha engasebenzi ekutheni isize ezindaweni zabantu ngezinto ezehlukene nasekuxhumaniseni bona nombuso. Okunye wukuthi uma sekudlule isikhathi amavolontiya asuke ematasa ngaso ngezinto zikahulumeni sisuke singasahlangani nokuthi yikuphi akwenzayo uma eseqedile. Kungenzeka ukuthi ahambela imibuthano yamaqembu awo noma ahambela izinkonzo azithandayo, lokho thina asibe sisahlangana nakho,” kusho uSibiya.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
bezidlana imilala kwethulwa izimoto kwi-jims
UMA kukhulunywa ngokukhipha unyawo kumbe ukudlisela ogageni oncintisana nabo kusuke kukhulunywa ngabakhi bezimoto emhlabeni abashiye izethameli ziconsa amathe ngezimoto ezintsha abakhombise ngazo kwiJohannesburg International Motor Show (JIMS), ezosongwa ngeSonto eNasrec eGoli.
Uma ufuna imoto yomtsako, usina uzibethele kusukela kumaBMW ekhiphe entsha i-1 Series econsisa amathe. Yile nkampani ephinde yakhe iMini Cooper. Kulo mbukiso ikhiphe unyawo ngentsha iMini Cooper ekushiya ubambe ongezansi. Le nkampani iphinde yakhalisa abantu ngokwethula entsha i-BMW M5, inkunzimalanga yomtakabani. Iseyodwa kuphela kuleli kanti bebengafuni noyedwa ozongena ngaphakathi azidelise ngokuyithinta nje.
AbakwaMercedes Benz bakuphindile abadume ngakho. Bethulele umphakathi isilwane somhlola i-CLS Roster ongacishe uyifanise neSLK kodwa yona yehlukile. Igqama esixukwini le nkunzimalanga. Ibiphelezelwa ngezakwabo ezisanda kwethulwa njengayo entsha i-SLK, CLS, C-Class Coupe nezinye.
Bekungabe akuwona umbukiso ingekho inkampani eyakha ubutsetse bakwa-Audi. Imoto yabo engiyethulele isigqoko ngentsha ceke i-Audi A8 ebukeka iyibhanoyi ngaphakathi. Uma uhleli ngemuva ungathi kushoda isiteringi kuphela ngendlela enobuchwepheshe ngayo. Sekushoda ukuba iphakamele emoyeni indize le nkunzimalanga. Ngeke udlalele ngakuyona njengoba iwu-V12 Quattro futhi idinga liqine ngempela iphakethe.
AbakwaMcLaren baqhamuke nomusha umshini abawethule kulo mbukiso. AbakwaVW bayibekile induku ebandla kanti nabakwaGeneral Motors bavuke neSS Lumina iveni Elisha, bethula iChev Utility ezothandwa kakhulu kunakuqala. Babukisile impela ngeveni labo i-Isuzu ebelikhanya esiswini kungathi linqunu, njengoba sasibikile ngeledlule. I-Kia Optima ngenye yezimoto ezithandwe kakhulu kulo mbukiso njengoba bekungalindelekile ukuthi bangakha imoto esezingeni eziphezulu kangaka. Ungabala kushone ilanga. Empeleni uma ungaqhathanisa lo mbukiso nenye into ungafaniswa neVodacom Durban July.


text:
UDe Sa uncome uMyeni
2012-11-12 12:01
Johannesburg - URoger de Sa ukholelwa ukuthi uSifiso Myeni angakwazi ukubamba iqhaza elibaluleke kakhulu kunalelo alidlalayo okwamanje eqenjini i-Orlando Pirates njengoba ebonakalisa ukuzethemba okukhulu, kubika iKickOff.com.
UDe Sa – owabanesandla ekwakheni igama likaMyeni ebholeni eliphezulu ngesikhathi emdlalisa kuBidvest Wits ngo-2008 – ubheme wakholwa ngesikhathi lo mdlali oneminyaka engu-24 ubudala eshaya igoli elihle elinqobise ezakhe ngesikhathi zibhekene neFree State Stars.
"Bengihlale ngikholelwa ukuthi uSifiso akayena umdlali odlala kahle ngokuphelele kule ndawo ayidlaalayo njengoba ngimazi kahle kakhulu kusukela ngisamqeqesha kuWits. Kodwa manje usedlala ngokukhulu ukuzethemba ngemuva kwabagadli.
"Okwamanje wenza iqembu lidlale kahle futhi ngikholelwa ukuthi usangenza okukhulu khona eqenjini," kusho uDe Sa.
Ephawula ngegoli elihle elivalelwe yilo mdlali, uDe Sa uthi yilokhu ayevele edume ngakho esangukapteni weWits.
"Akayena umdlali ungakwazi ukushaya amagoli amaningi kodwa uma eshaya igoli ushaya into yamehlo," kusho uDe Sa.
Ukudlala kahle kukaMyeni kuPirates sekwenze wabizelwa eqenjini leBafana Bafana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone 35 engozini yebhasi eKenya
2013-02-27 16:29
Nairobi – Okungenani abantu abangu-35 bashonile ngesikhathi kwenzeka ingozi yebhasi empumalanga nezwe iKenya ngoLwesithathu.
Izikhulu zithi umshayeli webhasi uphunyukwe yisitelingi, lashaya ongqimphothwe abathathu.
Okhulumela amaphoyisa uSamuel Kimaru, uthi abantu abangu-11 bashonele endaweni yesehlakalo kwathi abangu-24 bashonela endleleni beyiswa esibhedlela.
Abagibeli bebephuma enhlokodolobha iNairobi, belibangise eGarissa – kukholakala ukuthi bebesondelela ukhetho oluzobanjwa ngoMsombuluko.
Bangaphezu kuka-20 abalimele abangeniswe esibhedlela, kusho uKimaru.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Izothola amabhonasi iNigeria uma idla umhlanganiso
2012-11-20 16:23
Lagos - AbeNigerian Football Federation bathi iqembu lesizwe laseNigeria lizophiwa ibhonasi ka-$90 000, uma kwenzeka linqoba umdlalo we-African Cup of Nations, ngonyaka ozayo.
Umkhulumeli we-NFF u-Ademola Olajire uthe abadlali bazothola u-$10 000, uma iqembu lidlulele phambili emdlalweni wamaqembu, banikwe u-$15 000 uma bedlula kuma-quarter finals, kube ngu- $20 000 uma benqoba owandulela owamanqamu, ekugcineni babhonase ngo-$25 000 uma bedla umhlanganiso.
UNobhala uMusa Adamu uthi ngale mali bahlose ukufaka umfutho kubadlali, uthi bafuna ukuthi bazigqaje ngezwe iNigeria.
Izikhulu lezi aziphumelanga obala ukuthi izotholakala kanjani imali yokubhansela abadlali.
INigeria seyanqaoba lo mqhudelwano kwaze kwaba kabili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Sizolilwela izwe lethu - Khumalo
2013-01-18 14:06
Johannesburg - IBafana Bafana kuzomele ikhombise isizwe ukuthi ingobani, kusho ukapteni uBongani Khumalo ngaphambi komdlalo wokuvula i-Africa Cup of Nations (Afcon) abazowudlala neCape Verde Islands eNational Stadium ngoMgqibelo.
“Silapha ukuzolwela izwe lethu, nakuba abantu benomqondo wokuthi abadlali beBafana bazicabangela bona bodwa,” kusho uKhumalo.
"Abadlali bakhombise ukugqugquzeleka nentshisekelo ngesikhathi benqaba ukuthatha amabhonasi nangendlela esihlele ngayo.”
Uthe iqembu leBafana belifuna ukukhombisa ukuthi liyazigqaja ngokudlalela izwe ngesikhathi livuma ukwamukela amabhonasi kuphela uma befinyelele kweyomkhumulajezi.
“Lokhu kukhombisa lukhulu mayelana nokuzethemba esinakho kanye nomyalezo eziwuthumelayo,” kusho uKhumalo.
Lo mdlali weTottenham Hotspur odlala emuva, okwamanje osabolekiswe eqenjini laseGreece iPAOK, uzohola iqembu lesizwe okokuqala emidlwalweni emikhulu.
Uthi uzizwe uhloniphekile ngalokhu, nokuzobeka kahle igama lakhe ngokomsebenzi awenzayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isiphihli somcimbi wokuzalwa kukaMugabe
2013-02-06 16:23
Cape Town - Aqalile amalungiselelo omcimbi wokubungaza usuku lokuzalwa lulaMengameli waseZimbabwe uRobert Mugabe, ozobe eqeda iminyaka egu-89 edla anhlamvana.
Umbiko wephephandaba iHerald uthi kuhlelwe ukuthi umcimbi lona udle isamba esingu-$600 000, kuzokolekwa iminikelo kubantu bezwe.
Kuhlelwe ukuthi kube nesiphihli sedili enkundleni yezemidlalo iChipadze Stadium, eBindura, mhlaka-23 Febhuwari.
Umcimbi uzokuba ngaphansi kwesiqubulo esithi: "Youth for Indigenisation,
Empowerment, Development and Employment Creation".
Usihlalo wekomidi elihlela umcimbi u-Absolom Sikhosana, akafunanga ukuphumela obala ngezindleko zomcimbi.
"Ikhona imali esesikwaze ukuyihlanganisa, konke kuhamba ngohlelo," echaza.
Kulindeleke ukuthi umcimbi lona uhehe abantu abangaphezu kuka-60 000.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kumele sithuthukise ibhola emazingeni aphansi: RhooComment on this story
LUNGILE MAJOKA
INGWAZI yeBafana Bafana uLucas “Rhoo” Radebe (osesithombeni) uthi kufanele ukukhula kwebhola, njengebhizinisi, kubonakale kuba nezithelo ezinhle nasekuthuthukiseni ibhola enkundleni.
URadebe ubekhuluma ngesikhathi kuthulwa iSoccerex African Forum ezobanjelwa eThekwini ngo-Okthoba 23-24.
Uhlelo lweSoccerex lusuke luhlanganise imikhakha ehlukene kanobhutshuzwayo ikakhulu webhizinisi lapho amaqembu esuke enza imibukiso ngendlela yokuzidayisa.
Lo mcimbi ubuhanjelwe yizihlabani zebhola iningi esezathatha umhlalaphansi nezikhulu ezigxile ekukhuliseni ibhola njengebhizinisi.
Kulo nyaka kuzobe kugxilwe ekuthuthukiseni ibhola e-Afrika kanti iTheku lizosingatha lo mcimbi iminyaka emithathu.
URadebe owazakhela ugazi ezingeni lomhlaba egijima kuLeeds United, e-England waze waba ngukaputeni wayo, uthe okumqoka kuyena wukuthi ulwazi oluzotholakala kulo mbukiso lufukule izinga lebhola lapha ekhaya.
“Ngethemba ukuthi ulwazi esizoluthola lapho sizokwazi ukulisebenzisela ukuthuthukisa ibhola lethu. Angiqondi ukuthi kungani sihlulekile wukungena ku-Afcon kule minyaka edlule ngoba izinsiza sinazo kuleli,” kusho uRadebe.
Uthe ubona ukuthi ngesikhathi ibhola lakuleli likhula ngasekwakheni imali, akekho obe esegxila ekuthuthukiseni abadlali.
“Sekuyisikhathi sokuthi sazi ukuthi ibhola silidlalelani siyizwe. Ibhola seliphenduke ibhizinisi elikhulu. Lokhu kufanele kusize imiphakathi yethu, ekuphathweni kwabadlali ukuze kunyuke izinga lethu lokudlala nokuzokwenza kube lula ukuyisa abadlali bethu phesheya okuzosiza iqembu lesizwe.”
Ukhale ngokuthi ngesikhathi kubonakala ukuthi ibhola liyibhizinisi elinenzuzo akuzange kusabakhona ukugxila ekuvundululweni kwamakhono abadlali.
“Inkinga wukuthi abantu abakhona (abaliphethe) banezinye izinhloso. Kudingeka abantu abanendaba nokuthuthukiswa kwebhola abangeke banake ezinye izinto,” kusho uRadebe.
UDuncan Revie oyisikhulu esiphezulu seSoccerex, uthe unethemba lokuthi ulwazi abazolushiya lapha luzosiza ekufukuleni izinga lebhola kuleli nase-Afrika.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Iziboshwa zincishwa ama-ARVs - Umbiko
2012-12-04 07:29
Lusaka - INkantolo eNkulu eZambia ilalele ukuthi iziboshwa eziphila nesandulela ngculazi zincishwa imishanguzo ethithibalisa lesi sifo emzimbeni kanti azikutholi nokudla okunomsoco, ngesikhathi kuvulwa leli cala elilwela amalungelo abantu.
Isiboshwa uGeorge Mwanza usola izikhulu ngokuhlukumeza ilungelo lakhe nelezinye iziboshwa eziphila nalo bhubhane ngokuhluleka ukubanakekela ngendlela efanele.
“Ngiyanqatshelwa ukuba ngithole ama-anti-retroviral kanjalo nokuhambela umtholampilo,” kusho uMwnaza
Ä nolinde ukuthetha icala lokulala nengane engaphansi kweminyaka engu-16 ubudala.
UPriti Patel weSouthern Africa Litigation Centre uthe leli yicala lokuqala lalolu hlobo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bavelile abase-DRC ababoshwe eLimpopo
2013-02-07 16:38
Pretoria - Bavele ngaphambi kweNkantolo yesiFunda ePitoli, abasolwa abangu-19 ababhekene necala lokwakha itulo lokuketula uhulumeni wase Democratic Republic of Congo (DRC).
Abezindaba ze-EWN bathi abasowa baboshwa beseLimpopo, bebanjwa yithimba eliphenya amacala abuzayi, pheceleni iSpecial Task Force.
IMantshi uMaryke de la Rey uthi abasolwa bazothola usizo lwezempilo, usizo lwabameli kanjalo nemvume yokuxhumana nenxusa lasezweni labo.
Icala labo lihlehlisiwe kuze kuzohlanganiswa ngendlela ubufakazi kanye neminye imininingwano ngabo.
Umshushisi uShaun Abrahams uthe sizophikiswa isicelo sebheyili uma abasolwa bebuyela enkantolo mhlaka-14 Febhuwari.
Laba bazibiza nge-Union of Nationalists for Renewal kanti kuthiwa baqala ukukhanda itulo kusukela ngoSepthemba ngonyaka owedlule.
U-Abrahams uthi bebehlela ukuqumba phansi umbuso kaMengameli uJoseph Kabila, abasolwa ababili basagcwele amathafa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Bathukile ngoqashelwe ukubulala abagwetshiwe
2013-02-08 16:18
Harare - Inhlangano yamalungelo iRights Group Amnesty International izwakalise ukwesaba ithi iZimbabwe isizoqala phansi futhi ibulale abagwetshwe intambo.
Lokhu kuza ngemuva kokuqashwa komuntu ozosebenza ukulengisa abagwetshiwe.
"Kuyasikhathaza lokhu kuqashwa kozolengisa abantu, kukhomba ukuthi iZimbabwe ayifuni ukuyeka umkhuba wokulengiswa kwabantu," kusho umqondisi enhlanganweni uNoel Kututwa.
Umlisa lona uqashwe ngemuva kweminyaka eyisikhombisa kwashiya esikhundleni, loyo obenza lo msebenzi.
Okungenani bangu-76 abantu baseZimbabwe abalindele ukuthi bagwetshwa intambo, ababili kubo ngabantu besifazane.
Ukulengiswa kwabantu kwagcina ngo-2005 ngesikhathi u-hangman (okuyigama ekubizwa ngalo oqhuba lomsebenzi) ethatha umhlalaphansi.
Umthetho uyala ukuthi bagwetshwe intambo abantu abaneminyaka engaphansi kwengu-21 ubudlala, kanjalo nalabo abaneminyaka engaphezu kwengu-70 ubudala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Babhuqwa yindlala eKapa - Umbiko
2013-01-23 10:03
Cape Town - Umbiko wakamuva usuveze ukuthi abantu abane kwabayishumi abahlala edolobheni laseKapa, balala bengadlile, okungenani kanye ngesonto.
Iphephandaba iCape Times libike ukuthi kubantu abahlala eKhayelitsha nasePhilippi, mhlampe lilodwa ikhaya elingasokoli ngokudla, kuthi e-Ocean View, ibe mithathu imindeni engaxakekile kangako.
Ucwaningo lwenziwe ngabase-University of Cape Town, esikhungweni i-African Food Security Urban Network, esikhulume nemindeni elinganiselwa ku-1 060.
Abacwaningi bathi imindeni eswele, inenkinga ngisho yokuthenga ugesi kuze kuzophekwa, ayinawo ama-friji, ixakwe yimali yokugibela nezinye izintwana eziyizidingo.
Abantu abaphila kangconywana, kuthiwa bazisiza ngokuthi bathenge kakhulu, bengahlale bevakashela ezitolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushone owesifazane kudutshulwa eThekwini
2012-11-29 12:02
Durban - Owesifazane othengisa emgwaqeni udubuleke washona ngesikhathi etholwa yinhlamvu, kudubulana izigilamkhuba nonogada ePhoenix, eThekwini, kusho amaphoyisa aKwaZulu-Natal.
Okhulumela amaphoyisa uLieutenant Colonel Vincent Mdunge uthe amadoda amane angene ebhizinisini ekusetshenzwa kulo ngensimbi, azama ukubamba inkunzi.
"Akucacile kahle noma izigilamkhuba bezizama ukubamba inkunzi ibhizinisi leli noma bezizama ukuphuca onogada izibhamu," kusho uMdunge.
Kube nokudubulana phakathi kwabaphangi nonogada, umuntu onetafula emgwaqeni udubuleke esiswini washona.
Abantu abathathu bagcine ngokuboshwa, akukazeki ukuthi iqhamuke ngakuphi inhlamvu edubule umdayisi.
– Landela Izindaba News24 kuTwitter
(@IzindabaNews24).
- SAPA